“Rəsulzadənin ev muzeyi yaradılsın!” – Tanınmış ziyalılar ictimaiyyətə müraciət ünvanladı » Xeberdar.net\n“Rəsulzadənin ev muzeyi yaradılsın!” – Tanınmış ziyalılar ictimaiyyətə müraciət ünvanladı\nBir qrup tanınmış ziyalı Azərbaycan Xalq Cümhuriyyətinin qurucusu Məhəmməd Əmin Rəsulzadənin ev-muzeyinin yaradılması təşəbbüsü ilə çıxış edib və ictimaiyyətə müraciət ünvanlayıb.\nAzPolitika.info ziyalıların müraciətini oxuculara təqdim edir:\n"100 illik”lə bağlı ümidlər və təntənələrdən sonrakı müddət ərzində bu ümidlərin nə dərəcədə doğrulduğu, təntənələrin isə nə qədər "təntənəli” olduğu haqda düşünməyə kifayət qədər vaxtımız vardı. "Nələr” etdiyimizlə yanaşı, nələri "edə bilmədik” üzərində düşünəndə alınan mənzərə elə də ürəkaçan deyildir...\nGəncə, tarixən olduğu kimi, yenə də fərqləndi, "Cümhuriyyət muzeyi” açdı. Azərbaycanın İstiqlalını elan edərək müvəqqəti paytaxt Gəncəyə gələn Milli Şura üzvlərini tarixi binada yenə də "bir yerə topladı”. Cümhuriyyət və gəncəli cümhuriyyətçilərin adı ilə bağlı binalara xatirə lövhələri, barelyeflər vuraraq bu\nMöhtəşəm Hadisəni yaratmış və yaşatmış Böyük Kişilərə, imkanları daxilində, öz borcunu verdi.\n"100 illik” qarşısında Paytaxt Bakı nə ilə fərqləndi?..\nSovet Azərbaycanında "Partiya və xalq birdir!” şüarı altında siyasi xadimlərə, xalqın sevdiyi, qiymət verdiyi ədiblərə, şairlərə, sənət adamlarına – Nəriman Nərimanov, Üzeyir Hacıbəyov, Cəlil Məmmədquluzadə, Cəfər Cabbarlı, Səməd Vurğun, Abdulla Şaiq, Məmməd Səid Ordubadı, Hüseyn Cavid, Bülbül, Səttar\nBəhlulzadə, Əzim Əzimzadə və b. – qoyulan heykəllər bu gün də durur, adlarına açılan ev muzeyləri bu gün də işləyir. Bununla da Azərbaycan xalqı özünün dövlətçilik və tarixi-mədəni ənənələrinə varisliyini nümayiş etdirir.\nElə isə Azərbaycan Cümhuriyyətinin qurucusu və ilk dövlət başçısı, İstiqlal məfkurəsinin və "Azərbaycançılıq” ideologiyasının yaradıcısı, görkəmli ictimai, siyasi və dövlət xadimi, ədib, publisist, jurnalist Məhəmməd Əmin Rəsulzadənin indiyədək ev muzeyinin belə olmadığını necə izah edək? Bir Cəmiyyət olaraq qurduğu dövlətə, yaratdığı ideologiyaya, qaldırdığı bayrağa yiyələndiyimiz halda bu tarixi Şəxsiyyətin "evinin” yalnız "qəlblərdə” olduğu iləmi kifayətlənək?\nBiz, Təşəbbüs qrupu olaraq, "Borcumuzu qaytaraq !” çağırışı ilə Cəmiyyətimizə müraciət edir və aşağıdakıları diqqətə çatdırırıq:\nMəhəmməd Əmin Rəsulzadə doğulduğu və uşaqlıq illərini keçirdiyi Novxanı kəndindən yeniyetmə vaxtı çıxıb, Vətəndəki bütün sonrakı həyatını – həbsinə və mühacirətinə qədər – Bakıda yaşayıb. Jurnalist, siyasi xadim, dövlət adamı kimi "Azərbaycan” qəzeti redaksiyasına, "Müsavat” partiyasının qərargahına, Azərbaycan Parlamentinə indiki "Nizami küçəsi 59” ünvanlı mənzilindən gedib-gəlib. 1920-ci ilin məşum payızında Bakını həmişəlik tərk edərkən də ailəsi ilə sonuncu dəfə həmin ünvanda vidalaşıb.\nBu ünvandakı bina-mənzildə "Məhəmməd Əmin Rəsulzadənin ev muzeyi”ni yaratmaqla, biz yalnız Məhəmməd Əmin bəyin deyil, Azərbaycan dövlətçiliyi yolunda qurban verdiyi doğmalarının – xanımının və dörd övladının faciəli taleyi qarşısında da borcumuzu qismən ödəmiş olacağıq. Sürgünə göndərilmiş və Vətəndən çox-çox uzaqlarda sonsuz əzab və məşəqqətlər içində\ndünyalarını dəyişmiş Ümbülbanu xanımın, Lətifənin, Xalidənin, Azərin, 24 yaşında güllələnmiş Rəsulun xatirəsi də Məhəmməd Əmin bəylə birlikdə öz evlərinə qaytarılmalıdır.\nBu günlərdə ictimaiyyətə göndərilmiş "Böyüklərə hörmət” ismarışı, milli əhəmiyyət daşıyan təşəbbüslərə daim həssas münasibət müqabilində Dövlət tərəfindən bu məsələdə Cəmiyyətə hər hansı dəstək göstərilərsə, "Məhəmməd Əmin Rəsulzadənin ev muzeyi” layihəsi Dövlətlə Xalqın, Hakimiyyətlə Cəmiyyətin birliyinin ən bariz nümunəsi ola bilər.\n17 dekabr 2019-cu il”.\nMüraciəti imzalayan Təşəbbüs qrupu:\nNicat Gözəlov, hüquqşünas, Milli Hüquq Evinin rəhbəri.\nMüraciətin sonuna əlavə edilən sözardında deyilir:\n"Dostlar, Cəmiyyətimizə ünvanlanmış bu mətn artıq hazır idi, lakin onu bir qədər "yubadaraq” - 17 dekabr tarixində - Ustadımız Şirməmməd Hüseynovun təvəllüdünün 95, onsuz isə 1-ci ildönümündə təqdim etməyə qərar verdik. Azərbaycan cəmiyyətində Rəsulzadə ruhunun Şirməmməd müəllim qədər sədaqətli və səmimi daşıyıcısını tapmaq çox çətin idi və mənim heç şübhəm yoxdur ki, Ustad bu gün yanımızda olsaydı, Təşəbbüs qrupunun başında onun adı duracaqdı. Buna onun hamıdan artıq haqqı vardı, çünki, Rəsulzadəni – zəngin yazılı irsinin külliyyatı ilə - Cəmiyyətə ilk olaraq Şirməmməd müəllim qaytarmışdı. Bu gün biz Rəsulzadəni "Vətənə qaytarmaq” işini davam etdirməyi və bu Böyük Şəxsiyyət qarşısında borcumuzu ödəməyi özümüzə şərəf bilirik. Müəllimimizin də ruhu şad olsun”./\nAXC-nin banisi M. Ə. Rəsulzadənin doğum günündə Borçalı Cəmiyyətində ölkənin tanınmış ictimai siyasi xadimlərinin iştirakı ilə unikal bir tədbir keçirilib+FOTO


“Gənc olimpiadaçılar qrupunun yaradılması” layihəsi uğurla reallaşdırılır - AZƏRTAC – Azərbaycan Dövlət İnformasiya Agentliyi\n“Gənc olimpiadaçılar qrupunun yaradılması” layihəsi uğurla reallaşdırılır\nTəhsil Nazirliyinin təhsildə inkişaf və innovasiyalar üzrə ikinci qrant müsabiqəsində ümumtəhsil məktəbləri kateqoriyası üzrə qalib olmuş “Gənc olimpiadaçılar qrupunun yaradılması” layihəsi uğurla davam etdirilir.\nTəhsil İnstitutundan AZƏRTAC-a bildirilib ki, layihənin əsas məqsədi Bakıda yerləşən məktəb, lisey və gimnaziyalarda oxuyan istedadlı şagirdlərin seçilməsi, onların bilik, bacarıq və vərdişlərinin daha da inkişaf etdirilməsidir. Layihənin seçim turunda Bakı üzrə 50-yə yaxın ümumtəhsil müəssisəsindən 300 nəfərədək VII sinif şagirdi iştirak edib.\nLayihə çərçivəsində beynəlxalq fənn olimpiadaların qalibləri ilə layihədə iştirak edən şagirdlərin və onların riyaziyyat fənn müəllimlərinin görüşü keçirilib. Əvvəlcə Şaiq Həsənovun nümunəvi dərsi dinlənilib. Görüşdə Təhsil İnstitutunun istedadlı uşaqlarla iş şöbəsinin müdiri, respublika və beynəlxalq fənn olimpiadaları üzrə koordinator Fuad Qarayev son illərdə Azərbaycan məktəblilərinin beynəlxalq olimpiadalarda və müxtəlif müsabiqələrdə uğurlu nəticələrindən danışıb. O, layihədə iştirak edən şagirdlərə və müəllimlərə öz tövsiyələrini verərək onlara uğurlar arzulayıb.\nLayihənin rəhbəri, İ.Hacıyev adına “Tərəqqi” texniki-humanitar liseyin direktoru, professor Nasim Abışov bildirib ki, plana əsasən şagirdlərin online qeydiyyatı üçün elektron proqram təminatı yaradılıb. Şagirdlər seçim turunda iştirak ediblər. Ən istedadlı 24 şagird seçilib və onlara riyaziyyat fənni üzrə dərslər keçirilib.\nGörüşdə 114 nömrəli tam orta məktəbin direktoru Ceyran Novruzova, beynəlxalq fənn olimpiadalarının qalibləri, Bakı Ali Neft Məktəbinın tələbələri İsmət Ağayev və Murad Rəhimov layihənin əhəmiyyətini qeyd edərək, görülən işləri yüksək qiymətləndiriblər. İ.Ağayev və M.Rəhimov olimpiadalara hazırlıq təcrübələrini layihə iştirakçıları ilə bölüşüblər.\nLayihənin yekununda iştirakçılara sertifikatların, qaliblərə diplom və hədiyyələrin təqdim olunması nəzərdə tutulub.\nXatırladaq ki, təhsildə inkişaf və innovasiyalar üzrə ikinci qrant müsabiqəsi dövlət ümumtəhsil müəssisələri və bu müəssisələrdə çalışan pedaqoji işçilər üçün elan edilib. Müsabiqə çərçivəsində ümumtəhsil müəssisələri kateqoriyası üzrə təklif olunmuş 211 layihədən 41-i, fərdi kateqoriya üzrə isə 639 layihədən 125-i olmaqla ümumilikdə 166 layihə qalib elan edilib.\nAZERTAG.AZ :“Gənc olimpiadaçılar qrupunun yaradılması” layihəsi uğurla reallaşdırılır


Neft-qaz və qeyri neft-qaz sektorumuza kapital qoyuluşu niyə bu qədər azalıb? - 8-10 faiz...\n13 Sen. 18:52\nƏli Əlirzayev: “Pandemiya istehsal olunan məhsulun satılmasında müəyyən çətinliklər yaradıb”\n2021-ci ilin yanvar-avqust aylarında Azərbaycanda əsas kapitala 8259,4 milyon manat yönəldilib. Ancaq bu, 2020-ci ilin müvafiq dövrü ilə müqayisədə 10,1 faiz azdır. Belə ki, neft-qaz sektoruna yatırılmış investisiyaların həcmi 8,5 faiz, qeyri neft-qaz sektoruna yönəldilən vəsaitin həcmi 11,3 faiz azalıb. Ümumilikdə, əsas kapitala yönəldilmiş vəsaitlərin 5335,0 milyon manatını və ya 64,6 faizini daxili vəsaitlər təşkil edib. Digər hissəsini də xarici vəsaitlər təşkil edib.\nBütövlükdə, pandemiya bütün dünya ölkələrinin iqtisadiyyatına öz mənfi təsirini göstərib. O cümlədən, Azərbaycan da sözügedən təsirlərdən kənarda qala bilməzdi. Məsələ ondadır ki, koronavirus pandemiyası iri və orta biznesə mənfi təsir edib. Təkcə 2020-ci ildə ölkə iqtisadiyyatı rəsmən 4,3 faiz azalib. Bəzi məlumatlara görə, əslində azalma reallıqda bundan daha böyük olub.\nAncaq o da var ki, 2021-ci ilin əvvəllərindən başlayaraq dünya ölkələri karantin rejimini yumuşaldıb. Bu da paralel olaraq iqtisadi aktivliyə müsbət təsir göstərib. O baxımdan nəzərə alsaq ki, ilin əvvəlindən Azərbaycanda da karantin rejimi xeyli yumuşaldılıb, o zaman bu qədər azalmanın səbəbi nədir?\n“Neft sektorunda bir sıra layihələrin başa çatması səbəbindən kapital qoyuluşları azalıb”\nSözügedən məsələyə aydınlıq gətirən iqtisadçı-alim, professor Əli Əlirzayev bu il iqtisadiyyata sərmayə qoyuluşunun azalmasını bir sıra amillərlə əlaqələndirdi: “Əvvəla, sərmayə qoyuluşunun azalması bütün dünyada müşahidə edilir. Elə ölkə var, orada azalma çox, elə ölkə də var ki, orada azalma az müşahidə edilir. Bununla yanaşı, ixracat potensialı azalır, bazarlara çıxış məhdudlaşdırılır. Ona görə də investorlar belə situasiyalarda sərmayə qoymaq istəmir. Xüsusən də xarici investorlar. Daxili sərmayədarlarla bağlı məsələlərə gəldikdə isə, mənbələrdə vəsaitlərin azalma prosesi gedir. Müəyyən layihələrin icrası təxirə salınıb. Bütün bunlar nəticə etibari ilə daxili sərmayələrin azalmasına öz təsirini göstərib. Nəzərə almaq lazımdır ki, pandemiya istehsal olunan məhsulun satılmasında müəyyən çətinliklər yaradıb. Nəticədə iqtisadi əlaqələr pozulur və bazarlar əldən çıxır. Bazarın əldən çıxması nəticəsində iş yerlərinin azalması prosesi gedir. Bu ona gətirib çıxarır ki, investisiya resursları azalır. Ən başlıcası, məlum səbəblərdən tikinti sektoruna qoyulan vəsaitlər də çox azalıb. Başqa bir tərəfdən, neft sektorunda bir sıra layihələrin başa çatması səbəbindən kapital qoyuluşları azalıb. Bütün bunlar bir-biri ilə sıx bağlı olan məsələlərdir. Ona görə də çalışmaq lazımdır ki, iqtisadiyyata sərmayə qoyuluşunun azalması təhlükəli həddə gəlib çatmasın. Bu səbəbdən bəzi məhsulların istehsalına daha çox sərmayə qoymaq lazımdır”.\nProfessor onu da qeyd etdi ki, qarşıdakı illərdə iqtisadiyyata sərmayə qoyuluşunun artacağı gözlənilir.


MDB Parlament Assambleyasının ekspert qrupu MSK-da olub (FOTO)\nSiyasət 27 Mart 2018 19:39 (UTC+04:00)\nMüstəqil Dövlətlər Birliyi Parlament Assambleyasının (MDB PA) Azərbaycanda keçiriləcək prezident seçkilərinin uzunmüddətli müşahidəsi üzrə ekspert qrupu martın 27-də Mərkəzi Seçki Komissiyasında (MSK) sədr Məzahir Pənahovla görüşüb.\nMSK-dan Trend-ə verilən məlumata görə, qonaqları səmimiyyətlə salamlayan sədr seçkilərdə şəffaflığın təmin olunması baxımından müşahidəçilik institutunun böyük əhəmiyyət kəsb etdiyini bildirib və MDB Parlament Assambleyasından olan uzunmüddətli müşahidəçilərin qarşıdan gələn seçkiləri izləməsindən məmnun olduğunu vurğulayıb.\nM.Pənahov qonaqların xahişi ilə aşağı seçki komissiyalarının üzvləri üçün treninqlər də daxil olmaqla, həyata keçirilmiş genişmiqyaslı maarifləndirmə layihələri, seçici siyahılarının dəqiqləşdiriməsi istiqamətində atılmış addımlar və seçkilərə son hazırlıq işlərindən danışıb, beynəlxalq müşahidəçiləri maraqlandıran sualları cavablandırıb.\nGörüşdə həmçinin, qarşılıqlı maraq kəsb edən digər məsələlər ətrafında fikir mübadiləsi də aparılıb.\nMDB Parlament Assambleyası


"Vəziyyət kritikdir, hamı fəryad edir" |\nSon bir neçə ayda şəxsən mən özüm yazılı və şifahi mindən çox şikayət almışam. Bu onu göstərir ki, vəziyyət kritikdir və ölkənin bank sektoruna cavabdeh olan səlahiyyət sahibləri vaxt itirmədən bank kreditlərinin taleyinə aydınlıq gətirməli və vəziyyətin stabilləşməsinə istiqamətlənən təxirəsalınmaz tədbirlər həyata keçirməlidirlər.\nBunu Moderator.az-a açıqlamasında iqtisadçı millət vəkili Vahid Əhmədov bildirib. Millət vəkili ona ünvanlanan şikayət məktublarını həyəcansız oxumaq olmadığını deyir:\n“Hamı fəryad edir, onlara güzəşt edilməsi üçün imkanlar aranmasını xahiş edirlər. Mən də gücüm çatdığı qədər həm hökumətə təkliflər verməklə, həm də ayrı-ayrı bank rəhbərləri ilə danışaraq həmin şikayətçilərə hansısa formada güzəşt edilməsini xahiş etmişəm, elə müraciətlər də olub ki, Maliyyə Bazarlarına Nəzarət Palatasına göndərmişəm və tədbirlər görüləni də olub. Amma düşünürəm ki, ölkənin bank sektorunda kardinal islahatlara ehtiyac var, kosmetik tədbirlərlər böhrandan çıxmaq mümkün olmayacaq”.\nQeyd edək ki, millət vəkili Moderator.az-a həmişəki kimi geniş və maraqlı müsahibə verib, onunla söhbətimizi sabahdan oxuculara təqdim edəcəyik.


Misir və Qazaxıstan prezidentləri Azərbaycan dövlət başçısına » "Dünya" informasiya agentliyi\nMisir və Qazaxıstan prezidentləri Azərbaycan dövlət başçısına təbrik göndəriblər\nTarix: 23-05-2019, 17:59 | Çap et\nMisir Ərəb Respublikasının Prezidenti Əbdülfəttah əs-Sisi Azərbaycan Respublikasının Prezidenti İlham Əliyevə təbrik ünvanlayıb.\nONA xəbər verir ki, təbrikdə deyilir: “Bizə dost ölkənizin milli bayramı - Respublika Günü münasibətilə Zati-alinizə ən səmimi təbriklərimi çatdırmaqdan məmnunluq duyuram. Xalqınızın ümid və arzularının həyata keçirilməsində Sizin uğurlarınızın davamlı olmasını ürəkdən arzulayıram.\nFürsətdən istifadə edərək, dost xalqlarımızın maraqlarına uyğun olaraq bütün sahələrdə qarşılıqlı əməkdaşlığımızın inkişaf etdirilməsinə ümidvar olduğumu bildirmək istərdim.\nSizə möhkəm cansağlığı və xoşbəxtlik, dost Azərbaycan xalqına rifah və tərəqqi arzu edirəm”.\nQazaxıstan Respublikasının Prezidenti Kasım-Jomart Tokayev də Azərbaycan Respublikasının Prezidenti İlham Əliyevə təbrik göndərib.\nMilli bayramınız - Respublika Günü münasibətilə Sizi və qardaş Azərbaycan xalqını Qazaxıstan xalqı adından və şəxsən öz adımdan səmimi qəlbdən təbrik edirəm.\nBu gün Azərbaycan rəqabətqabiliyyətli, dinamik inkişaf edən dövlət kimi iqtisadi, sosial və mədəni-humanitar sahələrdə nailiyyətləri ilə dünya birliyində layiqli yer tutur.\nBununla əlaqədar olaraq arzu edirəm ki, ölkəniz Sizin rəhbərliyiniz ilə daha intensiv inkişaf etsin və xoş məramlarına çatsın.\nÜrəkdən inanıram ki, Qazaxıstan ilə Azərbaycan arasında mövcud olan ənənəvi dostluğa və qarşılıqlı anlaşmaya əsaslanan strateji əməkdaşlıq bundan sonra da iki ölkənin xalqlarının rifahı naminə inkişaf edəcək.\nHörmətli İlham Heydər oğlu, Sizə məsul vəzifənizdə böyük uğurlar, dost Azərbaycan xalqına firavanlıq və tərəqqi arzu edirəm”.


Yumşaq xəmir ilə Pasxa resepti - Yeni reseptlər\nYumşaq xəmir ilə Pasxa\nyumurtanı şəkərlə yaxşıca ovuşdurun.\nyumurtanın üzərinə qatıq, ərinmiş kərə yağı, bir çimdik duz, vanil mahiyyəti, qabartma tozu və unu əlavə edin (un pandispandan daha qalın bir xəmir etmək üçün hazırlanır, bir qaşıqla çevirə bilərsiniz ... bərk ehtiyac yoxdur məsələn tort kimi xəmir, amma axan, lakin daha qalın)\nbütün bu maddələri yaxşıca qarışdırın və xəmiri bir az sərinlədikdən sonra doldurun.\nkişmiş rom suyu ilə isti suya batırılır.\nsarısını şəkərlə yaxşıca çalın.\ndöyülmüş yumurta sarısı pendirlə yaxşı qarışdırılır, vanil şəkər və limon qabığı əlavə edilir.\nyumurtanın ağını çox yaxşı döyün. yaxşı döyüldükdə onları pendir tərkibinə əlavə edin və yaxşı qarışdırın (əgər pendir yaxşı qurudulubsa, mikserlə və ya robotla döyə bilərsiniz).\nvə nəhayət kişmiş qoyulur.\nxəmir bir tort qabına qoyulur (xəmiri daha az yuvarlaq tepsilərdə hazırladığım üçün), çörəkçilik kağızı ilə astarlıyıq, əllə üstə qoyun, ancaq əllə və üstə basmadan döyün və ya Pasxanı məsh edin.\nbişənə qədər isti sobaya qoyun.\n* ağ un, normal (təxminən 400 qram istifadə etdim)\n* soyuducudan yağ (təxminən 150 qram istifadə etdim)\nDadlı bir Pasxa üçün təzə xəmir\nBayram ərəfəsində olduğumuz üçün hər cür ləzzət hazırlamalıyıq. Ancaq ənənəvi Pasxa bayramı heç bir xristianın süfrəsində yoxdur. Ən asan reseptlərdən biri deyil, Pasxanın dadlı bir Pasxa dadmaq ənənəsidir. Aldığınız bu resepti sınayın Pasxa üçün yumşaq xəmir.\nPasxa tərifləri: 11 Pasxa tərifləri\nPendir və kişmiş, krem və ya şokolad olsun, qoxunuzu cəlb edəcək çəhrayı bir Pasxa bayramı süfrəsi yoxdur.\nbir kiloqram kəsmik\nBir qaba un qoyun, ortasına bir deşik düzəldin və yumurtaları, mayadan hazırlanmış mayonez, süd və bir az şəkər əlavə edin və bütün maddələri əlavə edərək yoğurun. Bir tort xəmiri alınır və bir istilik mənbəyinin yanında qalmasına icazə verilir.\nHamur təbəqəsi qalxdıqdan sonra kərə yağı ilə yağlanmış bir tavaya qoyulur. Əlinizlə lövhədə bir barmağın qalınlığına bükülmüş və ikiyə bölün. İki parça bükülmə ilə uzanır. İlk vərəqi kərə yağı ilə yağlanmış bir tavaya qoyun, pendir tərkibini tökün və pendir çıxmaması üçün yüngülcə basaraq digər təbəqə ilə örtün.\nFırına başdan ayağa eyni temperaturda qoyun. Pişirdikdən sonra bir neçə saat otaq temperaturunda soyumağa buraxın, şəkər tozu ilə tökün və nanə yarpaqları ilə bəzədilmiş şəkildə xidmət edin.\n2. Xəmirsiz Pasxa resepti\nTərkibi Pasxa xəmirsiz\n1-2 paket vanil puding\nKrem ilə Pasxa maddələri\n400-500 g tort xəmiri (əlbəttə ki, tepsinin ölçüsündən asılıdır)\n3 tam yumurta, üstəgəl 2 sarısı,\ndadmaq üçün dad: vanil, qızardılmış limon qabığı və s.\n1 stəkan rom (isteğe bağlı).\nKompozisiya ağ və krem halına gələnə qədər sarısını şəkər və duz ilə ovuşdurun. Kompozisiyanın mümkün qədər homojen olması üçün daim qarışdıraraq un, krem, tatlar əlavə edin. Sonda, aşağıdan yuxarıya doğru incə hərəkətlərlə onları da daxil edərək döyülmüş yumurta ağlarını əlavə edin.\nXəmir vərəqini yuvarlayın, yağlanmış tepsiyə qoyun və bəzək üçün qoyduğunuz şeyi saxlayın (ətrafında örgülü bir ip, bəlkə ortasında bir xaç, nəhayət, daha yaxşı bilirsiniz).\nKompozisiyanı diqqətlə xəmirin üzərinə tökün (bir az boş yerə sahib olun, çünki bir az şişir), yaxşı qurudulmuş kişmiş səpin və tepsini lazımi istiyə qədər qızdırılan sobaya qoyun, təxminən 1/2 saat qalmalıdır. (və ya gözəl qəhvəyi qədər).\n4. Pendir və qaymaqlı Pasxa resepti\n600 qr qurudulmuş inək pendiri\nBu arada dolumu hazırlayın: Yumurtaları ayırın, ağını çalın, yağı şəkərlə çox yaxşı qarışdırın, yumurtanın sarısını əlavə edin, sonra kəsmik, krem və qabartma tozu əlavə edin. Limonun qabığını doğrayırıq, kifayət qədər vanil əlavə edirik (3 paket və ya mahiyyət).\nYumurtanın ağını yumşaq bir şəkildə aşağıdan yuxarıya doğru qarışdıraraq daxil edin.\nHamurun üçdə ikisini bazaya qoyuruq, sonra pendiri gözəl bir şəkildə düzəldirik və qalan xəmiri kənarlara qoyuruq (qalan xəmiri iki böyük parçaya bölürük, biri daha böyük, biri kiçikdir. Kiçik hissədən xaç düzəldirik. , Böyük hissədən kənardan örgü düzəldirik, ipləri toxuyuruq, bu əməliyyat səbr tələb edir, qabığı incə olur və çox asanlıqla qırılır.\nMoldova Pasxa maddələri\nSonra bir az yoğurun və qoz qədər böyük bir parçanı kənara qoyun və qalan hissəni yuvarlanan pinlə uzanan eyni ölçülü üç dairə meydana gətirərək başqa bir xəmir parçasını kənara qoyaraq üç bərabər hissəyə kəsin. Üç yumurtanı döyün, sonra qalan şəkəri, əvvəllər soyuq suya batırılmış kişmişi, yaxşı qurudulmuş pendiri, yarı miqdarda kərə yağı, sürtülmüş köpüyü və limon qabığını əlavə edin. Kompozisiyanı homojenləşdirin və xəmir parçalarının bir -birinə yapışdırıldığı iki bərabər hissəyə bölün.\nQorunmuş parça, xaç şəklində, üst təbəqəyə yapışaraq, ikiyə kəsilmiş bir rulonda yayılır. Qalan iki yumurta ağını çırpın və səthi onlarla yağlayın, sonra yuvarlaq bir forma qoyun, əvvəlcədən isidilmiş yağla yağlayın, sobaya qoyun, sağ yerdə, təxminən 45 dəqiqə və ya çox bir saat, yaxşı bişənə qədər.\nRəngi tündləşdirmək üçün əvvəlcə duz ilə sarısını ovuşdurun, sonra köpüklü bir krem halına gələnə qədər şəkərlə ovuşdurun.\nŞokolad doldurulması üçün: yumurtaları şəkərlə döyün, atəşə qoyun və unu, ərinmiş şokoladı, kakao, vanilin, südü tədricən əlavə edin və tərkibi qalınlaşana qədər çalın. İstidən çıxarın, sərinləyin və krem və kərə yağı ilə qarışdırın\nsüngərli keks xəmiri hazırlamaq üçün un\nsüngər tort: yumurta ağını döyün, tədricən şəkər əlavə edin və yaxşıca ovuşdurun. Ayrı olaraq qabartma tozu ilə sarısı döyün.\nÇırpılmış yumurta sarısını yumurtanın ağına çırpın, tədricən un və vanilya əlavə edin. Çörəkçilik kağızı ilə örtülmüş daha böyük bir qabda, süngər tortu tökürük və pendiri qaşıqla birlikdə tepsiyə basmadan bir yerə qoyuruq. İsti sobaya qoyun, hazır olduqda diş çubuğu ilə yoxlayın.\n1/2 paket ətirli marqarin\n1/2 kq şirin kəsmik\nXəmir üçün maddələr mikserlə qarışdırılır və qalın bir pasta alınır. Çörək qabını çıxarıla bilən diblə, yüngülcə unla yağlayın. Xəmirin dörddə üçü forma qoyulur, sonra maddələr qarışdırılaraq alınan krem pendir qoyulur.\nHamurun qalan hissəsini üstünə qoyun və diqqətlə düzəldin. Çıxarıla bilən bir atəşdə bir saat 15 dəqiqə bişirin. Formada soyumağa icazə verin, çox vacibdir. Xəmir kövrəkdir və soyumadan əvvəl formadan çıxarmağa çalışarsanız, onu qırmaq riski daşıyırsınız. Tam soyuduqdan sonra diqqətlə çıxarın və bir plaka üzərinə qoyun.\nTərkibi düyü ilə Pasxa\nDüyü süd və vanil ilə qaynadın (düyü pudingində olduğu kimi). Duz əlavə edin. Hazır olduqda soyumağa icazə verin, sonra şəkər, yumurta sarısı, yağ, kişmiş əlavə edin və yaxşı qarışdırın. Sonda döyülmüş yumurta ağlarını qoyun.\nQələm qədər qalın bir təbəqəni xəmirdən yayın və bir çörək qabına qoyun. Başqa bir koka parçasından, forma ətrafında oturan (divarlarına yapışdırılmış) uzun və qalın bir barmaq rulonu hazırlanır. Ətrafına qoyulmuş rulonu örtmədən doldurmağı təbəqənin üzərinə yayın.\nİsti yerdə Pasxa bir az qalxdıqdan sonra doldurulmanın üzərinə çarpaz şəkildə qoyulmuş və bir az yumurta ilə yağlanmış daha iki koka rulonu hazırlayın. Fırında bişirin. Yaxşı soyuduqdan sonra kalıbdan çıxarın.\nİtalyan Pasxasını necə hazırlamaq olar\nHamuru hazırlamaq üçün yumurtanı şəkər, yağ və ağ şərabla qarışdırın. Tədricən bir kaşığı un əlavə edin və hamar və parlaq bir xəmir əldə oluncaya qədər davamlı şəkildə yoğurun, plastik sarğı ilə sarın və ən azı 30 dəqiqə soyuducuya qoyun.\nBu vaxt krem hazırlayın. Yumurtanın ağını bir az duz ilə 5 yumurta ağı ilə döyün, sonra tədricən 5 xörək qaşığı şəkər əlavə edin.\nYumurta sarısı qalan şəkərlə qarışdırılır və ağardıcı krem alınana qədər qızardılır. Üzərinə kəsmik, qızardılmış limon qabığı və qabartma tozu əlavə edin, sonra yaxşıca qarışdırın. Alınan krem, aşağıdan yuxarıya taxta bir spatula ilə qarışdırılaraq çırpılmış yumurta ağının üzərinə əlavə olunur. Sonda un və bir çimdik duz əlavə edin.\nPasxa bişiriləcək tepsidən daha böyük olan nazik bir xəmir təbəqəsi yaydırın. Xəmir vərəqi ilə, yağla yağlanmış bir tort forması çəkin, kənarları tepsinin kənarlarına sərbəst şəkildə düşsün, krem pendiri tökün, hamarlayın, sonra hamurun sol kənarları ilə örtün.\nPasxa yumurtasını döyülmüş yumurta ilə yağlayın və orta istilikdə 50 dəqiqə bişdiyi isti sobaya qoyun.\nPasxa bişdikdən sonra tepsini sobadan çıxarın və soyumağa icazə verin. Yalnız tam soyudulduqda dilimlənə və xidmət edilə bilər.Tercihə görə şəkər tozu ilə toz halına gətirilə bilər.\n11. Rus Pasxa resepti\nRus Pasxa Tərkibi\niki stəkan şəkər tozu, çox vanil\niki stəkan təzə inək pendiri, püresi maşından keçdi\n1/2 stəkan keyfiyyətli təzə kərə yağı\niki yumurta (yalnız sarısı)\n150 q badam təmizlənib maşından keçir\nşəkərli portağal qabığı, sultanalar\nRus Pasxasını necə hazırlamaq olar\nKərə yağı krem halına gələnə qədər bir qabda ovuşdurun. Öz növbəsində əlavə edin: yumurta sarısı, şəkər, krem, pendir, badam, portağal qabığı, kişmiş.\nBessarabiyada bu çox məşhur Pasxa üçün xüsusi taxta formalar var. Onlara malik olmadıqda, kompozisiyanı makaron süzgəcinə (böyük delikləri olan) təmiz bir peçete qoyun. Bütün səthi örtmək üçün üstünə taxta bir qapaq qoyun və qapağın üstündə beş ilə altı kiloqram ağırlığında. Hər şey, artıq suyun boşalacağı böyük bir gəmidə. Ən azı səkkiz saat soyuqda saxlayın.\nYumşaq xəmir ilə Pasxa...


Ајәтуллаһ Мисбаһ Јәзди - səhifə 20\nKeçən dərslərdə iki kəlami firqə olan əş’əri və mö’təzilə arasındakı ixtilaflarla tanış olduq. Onlardan biri də ilahi iradə və kəlam, sifətlərdə tövhid, cəbr, ixtiyar, qəza və qədər məsələləri idi. Əksər hallarda onların nəzəriyyələri ifrat və ya təfrit kimi iki istiqamətdə olur. Onların arasındakı əsaslı ixtilaflardan biri də ilahi ədalət məsələsidir. Bu məsələdə şiələrin nəzəri mö’təziləyə müvafiq hesab edilmişdir və bu iki məzhəb məcmu halında əş’ərilərin qarşısında “ədliyyə” adlandırılır. Bu məsələnin kəlam elmində malik olduğu əhəmiyyətə görə əsaslı məsələlərdən sayılır və hətta şiə və mö’təzilənin kəlami məzhəb xüsusiyyətlərindən və əqidə üsullarından da hesab edilir.\nDiqqət yetirmək lazımdır ki, əş’ərilər ilahi ədaləti inkar etmir və nəuzibillah, Allahı zalım hesab etmirlər. Çünki Qur’ani-kərimin aşkar və heç bir şərhə ehtiyacı olmayan başqa mə’nalara yozula bilməyən ayələri Allahın ədalətli olmasını isbat edərək onun hər hansı bir zülmü rəva görməsini inkar edir. Əsas bəhs insanın əqlinin öz-özünə və şər’i bəyanlar (yə’ni Qur’an və sünnət) olmadan fe’llərin, xüsusilə ilahi fe’llərin qanunlarını nəzərə alaraq onların əsasında bir işin yerinə yetirilməsinin, yaxud digər işin görülməsinin zərurətinə hökm etməsi, yaxud “Mütəal Allah gərək mö’minləri behiştə kafirləri isə cəhənnəmə aparsın” - deməsi, yoxsa bu cür mühakimələrin yalnız vəhy əsasında baş verməli olması və onları nəzərə almadan əql təklikdə qəzavət edə bilməməsi əsasındadır.\nDeməli, ixtilafın əsas nöqtəsi “hüsn və qübhi əqli” (əqli gözəllik və çirkinlik) adı ilə tanınan məsələdir. Əş’ərilər bu məsələ barəsində əqlin hökmünü inkar edərək inanırlar ki, təkvini işlərdə Allahın gördüyü işlər gözəldir, şəriət işlərində isə Allahın əmr etdiyi işlər yaxşıdır, nəinki yaxşı iş olduğuna görə Allah onu yerinə yetirir, yaxud ona əmr edir.\nAmma ədliyyəçilər inanırlar ki, fe’llər, onların təkvini və təşrii cəhətdən Mütəal Allaha mənsub edilməsi nəzərə alınmadan gözəllik və ya çirkinliklə vəsf edilə bilər, yə’ni insanın əqli də fe’llərin gözəllik və çirkinliyini, Allahın çirkin iş görməkdən uzaq olmasını müəyyən qədər dərk edə bilər. Əlbəttə bu, nəuzibillah, Allaha əmr və nəhy etmək mə’nasında deyil, əksinə, bu mə’nadadır ki, müəyyən bir işin onlarla olan tənasübünü kəşf etsin və bunun əsasında qəbahətli və çirkin işlərin Allahdan baş verməsini qeyri-mümkün hesab etsin.\nAydındır ki, bu məsələnin ətraflı şəkildə araşdırılması, əş’ərilər tərəfindən əqli gözəllik və çirkinliyin inkar olunmasına dair yaradılan şübhələrə cavab verilməsi və nəhayətdə, onları ədliyyə ilə qarşı-qarşıya qoyan şübhələrə cavab verilməsi bu kitabın həcminə sığmaz. Həmçinin mö’təziləçilərin sözlərinin müəyyən zəif cəhətləri də ola bilər ki, öz yerində araşdırılmalıdır. Amma şiələr “əqli gözəllik və çikrinliyin” əslinə e’tiqad bəsləməyi qəbul edir və bu Allahın kitabı və Peyğəmbərin (s) sünnəsi və mə’sum İmamların (ə) kəlamında təsdiq olunur.\nBuna görə də biz əvvəlcə ədalətin məfhumu barədə bir qədər izah verdikdən sonra bu sifətin Allahın fe’li sifətlərindən olmasına əqli dəlil gətirəcəyik, sonda isə bu məsələ ilə əlaqədar ən mühüm şübhələri həll edib araşdıracağıq.\nƏdalətin lüğətdəki məfhumu “bərabərlik və bərabər etmək”, ümumcamaat arasında isə “başqalarının hüquqlarına riayət etmək”dir və zülmün (başqalarının hüququnu tapdalamağın) qarşısında işlədilir. Buna görə də ədaləti “i’tau kulli zi həqqin həqqəh” yə’ni hər bir haqq sahibinin haqqını özünə vermək kimi tə’rif edirlər. Buna əsasən əvvəlcə elə bir varlığı nəzərə almaq lazımdır ki, ona riayət edilməsi ədalət, tapdalanması isə zülm adlandırıla biləcək haqqa malik olsun. Lakin bə’zi vaxtlar ədalət məfhumu daha geniş mə’nada, yə’ni “hər bir şeyi öz yerində qərar vermək”, yaxud “hər bir işi layiqli olduğu tərzdə görmək” mə’nasında işlədilərək aşağıdakı kimi tə’rif edilir: “Vəz’u kulli şəy’in fi məvziihi.” Bu tə’rifə əsasən ədalət hikmət, ədalətli iş isə hikmətli işlə bərabər (sinonim) olur. Amma haqq sahibinin haqqı, hər şeyin öz məqamına layiq tərzdə tə’yin olunmasına gəldikdə isə bu barədə çox geniş mətləblər vardır ki, əxlaq və hüquq fəlsəfəsinin mühüm sahələri bu işlə məşğuldur. Həmin məsələləri bu kitabda araşdırmağa macal yoxdur.\nAmma “görəsən, bu mühakimənin sirri nədir və hansı idrak qüvvəsi bu gözəlliyi və çirkinliyi dərk edir?” kimi məsələlər müxtəlif fəlsəfi bəhslərdə araşdırılmalıdır.\nBuna əsasən ədalət bütün insanları, yaxud bütün şeyləri eyni bir səviyyədə tutmaq mə’nasına deyil. Misal üçün ədalətli müəllim o kəs deyil ki, bütün şagirdlərə – istər çalışqan olsun, istərsə də tənbəl-yaxşı qiymət versin. Ədalətli qazi o kəs deyil ki, münaqişəli mal-dövləti münaqişə tərəfləri arasında bərabər bölsün. Əksinə, ədalətli müəllim o kəsdir ki, şagirdlərdən hər birinə layiq olduğu qiyməti yazsın, ədalətli qazi də odur ki, münaqişəli malı həqiqi sahibinə qaytarsın.\nİlahi ədalət və hikmətin də tələbi bu deyildir ki, bütün məxluqatı eyni səviyyədə yaratsın və misal üçün, insana da buynuz, qanad və s. versin. Əksinə, Yaradanın hikməti dünyanı mümkün olan ən çox xeyir və kamaldan bəhrələnəcəyi şəkildə, onun müxtəlif hissələrini təşkil edən varlıqları da yekun hədəflə mütənasib olacaq şəkildə yaratmasını tələb edir. Həmçinin Allahın hikmət və ədaləti bunu tələb edir ki, hər insanı onun iste’dad və bacarığı qədərində mükəlləf etsin1, ixtiyari sə’yinə və bacarığına diqqət yetirərək onun barəsində mühakimə yürütsün2 və nəhayət, ona işlərinə münasib olan mükafat, yaxud cəza versin.3\nBildik ki, Mütəal Allah qüdrət və ixtiyarın ən yüksək mərtəbəsinə malikdir və heç bir qüvvənin tə’siri altına düşmədən, məcbur olmadan mümkünül-vücuda aid olan hər bir işi istəsə, yerinə yetirər, istəməsə - yox. Amma qüdrəti çatdığı işlərin hamısını yerinə yetirmir, əksinə, istədiyi və iradə etdiyi işləri görür.\nHəmçinin bildik ki, Onun iradəsi hesabsız-kitabsız deyildir, əksinə, O Özünün kamal sifətlərinin tələbinə uyğun olaraq iradə edir. Əgər Onun kamal sifətləri hər hansı bir işin görülməsini tələb etməsə, heç vaxt həmin işi görməyəcəkdir. Mütəal Allah sırf kamaldan ibarət olduğundan Onun iradəsi də ilk əsasda məxluqatın xeyir və kamalına aid olur və əgər hər hansı bir məxluqun vücuda gəlməsi aləmdə müəyyən nöqsanların və şər işlərin yaranmasına səbəb olsa, onun şəri müəyyən məqsədlərə tabe olacaq, yə’ni bir çox inkarolunmaz xeyirlərin həyata keçməsindən ötrü onun şəri ilahi iradə altında olacaqdır.\nBeləliklə, ilk mərhələdə (xüsusi mə’nada) olan ədalət, yə’ni təklif məqamında ədalət belə sübuta yetir ki, əgər Mütəal Allah bəndələrin taqət və bacarığının fövqündə olan bir təklif tə’yin etsəydi, ona əməl edilməsi mümkün olmaz və əbəs iş görülmüş olardı.\nDeməli, ilahi ədalətin səhih mə’nada və bütün növlərində olan dəlili bundan ibarətdir ki, Onun zati sifətləri ədalətli və hikmətli rəftar tələb edir, Onda zülmü, əbəs işləri tələb edən bir sifət mövcud deyildir.\nCavab: Məxluqatın vücudundakı ixtilaflar yaradılış sistemi və ona hakim olan səbəb-nəticə qanunlarına tabedir. Onların hamısının eyni səviyyədə olması fərziyyəsi xam bir təsəvvürdür. Azacıq diqqət yetirdikdə mə’lum olacaqdır ki, belə bir fərziyyə yaradılışın tərk edilməsi ilə bərabərdir. Misal üçün, bütün insanlar kişi, yaxud qadın yaradılsaydılar, nəsil artımı baş verməz və insan nəsli kəsilərdi. Əgər bütün varlıqlar insan yaradılsaydı, onun yemək, içmək və s. kimi ehtiyacları tə’min olunmazdı. Həmçinin, əgər bütün heyvanlar və ya bitkilər bir növ və bir rəngdə yaradılıb, hamısı eyni xüsusiyyətlərə malik olsaydı, saysız-hesabsız fayda və gözəllik vücuda gəlməzdi. Varlıqlardan bu, yaxud başqa birisinin yaranması, həmçinin bu, yaxud başqa bir şəkildə olan xüsusiyyətlərdə yaranması, maddənin hərəkət və dəyişikliyi prosesinə tabe olan səbəb və şərtlərdən asılıdır. Heç kəsin yaradılışdan qabaq Allahın üzərində bir haqqı yoxdur ki, “onu belə, yaxud başqa cür yaratsın”, yaxud “bu yerdə, yaxud başqa bir yerdə, bu zamanda, yaxud o zamanda qərar versin” deməklə ədalət və ya zülmdən danışmağa yer qalsın.\nCavab: Əvvəla, varlıqların bu dünyadakı ölüm və həyatları da təkvini və səbəb-nəticə qanunlarına bağlıdır və bunlar yaradılış sisteminin tələbidir. İkincisi, əgər canlı varlıqlar ölməsəydi, sonrakı varlıqların yaradılmasına şərait yaranmaz və gələcək nəsillər vücud və həyat ne’mətindən məhrum olardı. Üçüncüsü, əgər bütün insanların diri qalmasını fərz etsək, qısa bir zaman ərzində yer üzü onların həyatı üçün daralar və əzab-əziyyətdən, aclıqdan ölüm arzusu edərdilər. Dördüncüsü, insanın yaradılışında əsas hədəf əbədi səadətə çatmaqdır, insanlar ölüb bu dünyadan köçməyincə son hədəflərinə nail ola bilməzlər.\nCavab: Əvvəla, xoşagəlməz təbii hadisələr maddi amillərin qarşıdurmasından və onların arasındakı qarşılıqlı tə’sirdən irəli gəlir. Onların xeyirləri şərlərinə qələbə çaldıqda hikmətin əksinə deyil. İctimai pozuntuların, haqsızlıqların yaranması insanın azad və ixtiyar sahibi olmasından irəli gəlir ki, bu da ilahi hikmətin tələbidir. Eyni zamanda ictimai həyatın mənafeyi onda mövcud olan pozuntulardan, haqsızlıqlardan daha artıqdır. Əgər pozuntular qələbə çalarsa, yer üzündə insan qalmaz.\nİkincisi, bir tərəfdən bu qədər əzab-əziyyətlər, çətinliklər insanın təbiətin sirlərini kəşf etməsinə, müxtəlif elm və texnikanın yaranmasına səbəb olur, digər tərəfdən də bu kimi amillərlə mübarizə aparmaq iste’dadların çiçəklənib inkişaf etməsinə, insanların tərəqqi və təkamülünə səbəb olur. Nəhayət, bu dünyada hər cür əzab-əziyyətə və çətinliyə sinə gərmək düzgün məqsədlə olarsa, əbədi axirət dünyasında çox dəyərli mükafata malik olacaq və onun əvəzi ən gözəl şəkildə veriləcəkdir.\nCavab: Yaxşı əməl ilə axirət mükafatı və pis əməl ilə axirət cəzası arasında bir növ səbəbiyyət əlaqəsi mövcuddur ki, ilahi vəhy vasitəsilə camaata xatırladılmışdır. Elə bu dünyada bə’zi cinayətlərin uzun-uzadı və acınacaqlı tə’sirləri olur, məsələn, insanın özünün, yaxud başqasının gözünü bir anda kor etməsinin nəticəsi ömrünün axırına qədər kor qalmasına səbəb olur. Böyük günahlar da axirətdəki əbədi tə’sirlərə malikdir. Əgər bir şəxs bu dünyada onların tə’sirinin aradanqaldırma vasitələrini (tövbə kimi) tədarük görməzsə, onun pis nəticələri əbədi nəsibi olacaqdır. İnsanların bir anlıq törədilən cinayət vasitəsilə ömürlərinin axırına qədər kor qalmaları ilahi ədalətlə zidd olmadığı kimi, böyük günahlar sayəsində əbədi əzaba düçar olmağın da ilahi ədalətlə ziddiyyəti yoxdur. Çünki bu, günahkar şəxsin agahlıq və qəsdən etdiyi əməlin nəticəsidir.


18 Yanvar 2017 18:18\nSürücülərin nəzərinə - "Beşmərtəbə"dəki yeni yol zolağı artıq daimi oldu\nYasamal rayonunda "Beşmərtəbə" adlanan dairədən Azərbaycan prospekti ilə avtomobillərin hərəkəti üçün yeni yaradılmış zolaq bir neçə gün keçirilən xronometraj nəticəsində daimi istifadəyə verilib.\nTrend-ə Bakı Şəhər Baş Polis İdarəsinin Dövlət Yol Polisi İdarəsinin İctimai qurumlarla əlaqə bölməsinin rəisi, polis polkovniki Vaqif Əsədov bildirib ki, "Beşmərtəbə" dairəsinə Azərbaycan prospekti ilə yaxınlaşarkən sonuncu edilən dəyişiklik qüvvəsində qalıb:\n“Həmin ərazidə təhlükəsizliyin təmin edilməsi, eyni zamanda keçmə növbəliyini təmin etmək, həmçinin yol qəzalarının qarşısını almaq və süni sıxlığın aradan qaldırılması üçün "Qoşa Qala" qapısından, Sabir adına bağdan, Daxili İşlər Nazirliyinin inzibati binası yanından və Mərkəzi Univermaq tərəfdən Azərbaycan prospekti ilə yaxınlaşan avtomobil sürücüləri üçün kütləvi hərəkətə yaxınlaşarkən 5 zolaq ayrıldı”.\nV.Əsəsdov vurğulayıb ki, əvvəl "Beşmərtəbə" dairəsində nişan qoyulmuşdu, 3 hərəkət zolağı olduğu üçün sıxlıq yaşanırdı:\n“İndi nişanlar götürüldü, avtomobil dairəvi hərəkətə daxil olarkən mütləq dairəvi hərəkətdə olan nəqliyyat vasitələrini buraxmalıdır. Burada əsasən günün pik saatlarında süni sıxlıq yaşanırdı. Yəni səhərlər Azərbaycan prospektindən "Beşmərtəbə" dairəsi kimi tanınan əraziyə, günün qaranlıq vaxtlarında isə Nizami metrostansiyası tərəfdən Cəfər Cabbarlı küçəsi ilə gələn avtomobillərin hərəkətində problem yaşanırdı. "Beşmərtəbə" dairəsi kimi tanınan ərazidəki təhlükəsizlik zolağından iki hərəkət zolağı Azərbaycan prospekti ilə hərəkət edən sürücülər üçün ayrıldı və bu ayrılmış zolaq üzrə dairəvi şəkildə istifadə edənlər sərbəst və fasiləsiz hərəkət edə biləcəklər”.


Fidel Kastro ilə bağlı tarixi hadisələr [Xronologiya]\nKuba prezident Fidel Kastronun prezidentliyi dövründə baş vermiş tarixi hadisələr:\n1 yanvar, 1959: Kastronun üsyançıları hakimiyyəti ələ keçirərək diktator Fulgensio Batistanı Kubadan qaçmağa məcbur edir.\nİyun 1960: Kuba ABŞ-ın sahib olduğu neft emalı zavodlarını milliləşdirir. Buna səbəb həmin zavodların Soviet neftini emal etmək istəməməsi idi. Oktyabr ayınadək demək olar ki, bütün ABŞ biznesləri Kubanı tərk etməli olur.\nOktyabr 1960: Vaşinqton Kubaya ixracata qadağa qoyur. Burada ərzaq və tibbi ləvazimatlar istisna təşkil edir.\n16 aprel 1961: Kastro Kubanı sosialist ölkəsi elan edir.\n17 aprel 1961: Donuzlar Körfəzi: Mərkəzi Kəşfiyyat Agentliyinin dəstəklədiyi kubalı mühacirlər Kubaya uğursuz hücum həyata keçirir.\n7 fevral 1962: Vaşinqton Kuba mallarının idxalına tam qadağa tətbiq edir.\nOktyabr 1962: ABŞ blokadası Sovet İttifaqının nüvə silahlarının Kubadan götürülməsinə məcbur edir. Prezident Con Kennedi ictimai şəkildə olmasa da, Kubaya müdaxilə etməməyə razılaşır.\nMart 1968: Kastro hökuməti bütün bizneslərə nəzarəti öz əlinə alır.\nAprel 1980: Mariel qaçışı. Kuba bildirir ki, kim istəsə ölkədən gedə bilər. 125 mindən çox kubalı bu fürsətdən yararlanır.\nDekabr 1991: Sovet İttifaqının dağılması Kuba iqtisadiyyatını məhv edir.\nAvqust 1994: Kastro bəyan edir ki, o, kubalıların ölkəni tərk etməsinin qarşısını almayacaq; 40 mindən çox kubalı Birləşmiş Ştatlara üz tutur.\n18 Mart 2003: 75 kubalı dissident həbs edilir.\n31 iyul 2006: Kastro əməliyyat olunduğunu və ölkəni müvəqqəti olaraq qardaşı Raulun idarə edəcəyini bəyan edir.\n19 fevral 2008: Kastro prezidentlikdən istefa verir.\nİyul 2010: İllərdə davam edən müalicədən sonra Kastro ilk dəfə ictimaiyyət önünə çıxır, elmi institutu ziyarət edir, televiziya müsahibəsi verir və hətta delfinlərin şousuna qatılır.\n19 aprel 2011: Kastronun sonuncu rəsmi vəzifə olan Kommunist Partiyasının birinci katibliyində də qardaşı Raul əvəz edir. Yaşlı Kastro Konqresə qatılaraq qardaşının onu əvəz edəcəyinə ümid etdiyini bildirir.\n19 aprel 2016: Kastro Kommunist Partiyasının 7-ci qurultayında nitq söyləyərək deyir ki, tezliklə o da başqaları kimi olacaq: "Hamımızın vaxtı gəlib çatacaq, ancaq Kuba Kommunistlərinin ideyaları daim yaşayacaq".\n25 noyabr 2016: Fidel Kastro vəfat edir.


Ukrayna-Türkiyə hərbi əməkdaşlığı: Qara dəniz hər iki ölkəni bir-birinə ehtiyaclı edib - TƏHLİL\n04 May 2017 - 11:45\nUkrayna-Türkiyə hərbi əməkdaşlığı:Qara dəniz hər iki ölkəni bir-birinə ehtiyaclı edib - TƏHLİL\nUkrayna müasir müdafiə texnologiyaları sahəsində Türkiyənin yeni tərəfdaşına çevrilir. Müdafiə və hərbi əməkdaşlıq sahəsində Türkiyə və Ukrayna arasında strateji əlaqələr çiçəklənir. Ukrayna hərbi dəniz qüvvələrinin komandanı, vitse-admiral İqor Voronçenkonun başçılıq etdiyi nümayəndə heyətinin aprel 19-22-də Türkiyəyə səfəri buna sübutdur.\nTürkiyədə İ.Voronçenko Gölcük limanının tərsanəsini ziyarət etdi. 2011-2013-cü illərdə burada "Turkiye Cümhuriyeti" gəmisi, "Heybeliada", "Büyükada" və "Burgazada" korvetləri qayırılıb və Türkiyə Hərbi Dəniz Donanmasına (HDD) təhvil verilib. İndi də tərsanədə "Kınalıada" tikilir.\n"Avrasiya Əməkdaşlığı" çərçivəsində Türkiyə və Ukrayna hərbi dəniz qüvvələri aprelin 3-7-də Ukrayna limanı Odessada keçirilən birgə təlimlərdə iştirak edib. Türk HDD Batum (Gürcüstan), Novorossiysk (Rusiya), Konstanta (Rumıniya), Varna (Bolqarıstan) və Odessaya (Ukrayna) səfərlər edib və Ukrayna hava hücumundan müdafiə qüvvələri ilə birgə təlimlərə qatılıb.\nEyni zamanda, Türkiyə və Ukrayna arasında müdafiə sənayesi təmsilçilərinin yüksək səviyyəli səfərləri baş tutub.\n2016-cı ildə iki ölkə arasında ticarət dövriyyəsinin həcminin (3,7 milyard $) azad ticarət sazişinin imzalanmasından sonrakı beş il ərzində 20 milyard $-a çatacağı gözlənilir. Qarşılıqlı müdafiə sənayesi layihələrinə peyk texnologiyası, hərbi gəmilər və naviqasiya sistemləri, radarlar, mühərrik texnologiyası, mərhələli kosmik raket və ballistik raket sistemləri, raket mühərrikləri, uzunmənzilli ballistik raketlər və hətta qanadlı raketlər daxildir.\nBu yaxınlarda, Avstriya Türkiyədə yerli dizayn və əsasən yerli texnologiyaların istifadəsi ilə istehsal olunan "Altay" döyüş tankının mühərrik üçün texnoloji dəstəyi məhdudlaşdırdıqda, Ankara üzünü Ukraynaya çevirdi.\nUkraynanın baş naziri Vladimir Qroysman martın 14-də Türkiyəyə səfər edib və iki ölkə təmsilçiləri mətnində Ukraynanın türk tankı üçün 6TD-3 mühərrik təklifi olan ilkin memorandum imzalayıb.\nTürkiyə və Ukrayna arasında müdafiə sənayesi və hərbi texnologiya sahəsində əməkdaşlığın sürətli inkişafını təşviq edən nədir?\nBirinci səbəb coğrafiyadır: digər NATO və Avropa ölkələrindən fərqli olaraq, Türkiyə, Rusiya və Ukrayna ilə qonşudur, buna görə də onlarla münasibətlərini həmişə balanslı, ehtiyatlı edir.\nDigər səbəb Qara dəniz geosiyasətidir.\nDəniz müdafiə sənayesi üzrə ekspert Devrim Yaylalı "Al-Monitor"a bildirib ki, Qara dəniz daxili hövzə olsa da, hələ də Avropa və Rusiya çaylarından və həmçinin Türkiyənin boğazlarından gələn ağır hərəkətliliyi var. 2008-ci ildə Gürcüstana müdaxilə və 2014-ci ildə Rusiyanın Krımı ilhaq etməsi Qara dənizin təhlükəsizlik siyasətinə mürəkkəblik əlavə edib. Ukraynanın isə uzun Qara dəniz zolağı var və Qara dənizin təhlükəsizliyinə bu ölkənin töhfəsi Türkiyə üçün vacibdir.\nUkrayna üçün aktiv Türkiyənin Qara dənizdə Rusiyanın qarşısını kəsməsi və Ukraynanın NATO-ya üzvlüyünü dəstəkləməsidir.\nYaylalı əlavə etdi: "Türkiyə sahil ölkələrindən başqa Qara dənizdə hər hansı digər donanma görmək istəmir. Məhz buna görə Türkiyənin bütün sahilyanı dövlətlərin dəniz və sahil təhlükəsizlik qüvvələri ilə yaxşı əlaqələr saxlaması vacibdir. Bu, "2017 Sea Star" təlimləri zamanı bütün Qara dəniz ölkələrinə Türk donanmasının səfərləri ilə nümayiş olunub".\nTürkiyə və Ukrayna əməkdaşlığı üçün daha bir motiv: hər iki ölkə öz milli müdafiə sənayesini genişləndirmək və gücləndirmək üçün hərbi texnologiyaları bölüşmək istəyir. Bu ölkələrin yetərli qədər müdafiə sənayesi yoxdur.\nYaylalı deyir ki, Ukraynanın HDD-si zəifdir: "Sovet İttifaqının süqutundan sonra Ukrayna hərbi dəniz qüvvələrinə yeni gəmi əlavə etməyib. 2014-cü ildə Rusiyanın Krımı işğal etməsi və Ukraynanın bəzi hərbi gəmilərini ələ keçirilməsindən sonra Ukrayna donanması, demək olar ki, yoxdur. 2014-cü ildən əvvəl Ukrayna hərbi gəmiləri NATO əməliyyatlarının dəstəklənməsi üçün Aralıq dənizinə və iki dəfə Ədən körfəzinə səfər edib. Amma bu gün Ukrayna gəmilərnin Qara dəniz çıxması sadəcə yuxudur".\nÖz dəniz maraqlarını müdafiə etmək üçün Ukrayna böyük investisiya etməlidir. O, NATO ölkəsindən "ikinci əl" hərbi gəmilər ala və ya onları Ukraynada düzəldə bilər. Türkiyənin öz döyüş gəmilərinin inşasında qazandığı təcrübəyə Ukraynanın marağı bununla izah edilir. Ankara Ukraynanı döyüş gəmisinin dizaynı və istehsalına texniki dəstəklə təmin edə bilər. Həmçinin Ukraynanın standart NATO silah sistemləri, sensorlar və radarlarla təmin edilməsi mümkündür.\nUkrayna müdafiə sənayesi sahəsinə Türkiyənin marağı peyk texnologiyaları, dizel mühərrikləri, ballistik raketlər üçün yanacaq, mühərriklər və qanadlı raketlərlə bağlıdır. Türkiyə qanadlı raketlərlə xüsusilə maraqlanır, onları birgə layihələr əsasında öyrənmək istəyir.\nMüdafiə sənayesi eksperti Arda Mövludoğlunun fikrincə, Ukrayna radioelektron müharibə, radar texnologiyası və mühərriklər sahəsində böyük imkanlara sahibdir. Mövludoğlu bildirib ki, Türkiyənin Ukraynadan ən təcili istəyi və ehtiyacı dizel mühərrikləridir.\n"Türkiyənin Azərbaycana özüyeriyən artilleriya qurğusu satışı həyata keçmədikdə (çünki Almaniya siyasi səbəblərə görə qaubitsa üçün mühərriklərin satışını yasaqlayıb), Türkiyə mühərriklərin alternativ mənbəyi kimi Ukraynaya üz tutdu", – deyə Mövludoğlu əlavə edib.\nUkrayna, həmçinin riyaziyyat, fizika və kimya, habelə tətbiqi elmlərdə əhəmiyyətli bilik və təcrübəyə malikdir. Türkiyənin bu sahələrdə ciddi geriliyi var. İki ölkə ötən il birgə sonar sistemi inkişaf etdirmək üçün layihələrə başlayıb. Onların, həmçinin xüsusilə müdafiə sənayesi üçün lazımi mühəndislik sahələrində tələbə mübadiləsi proqramları var.\nƏlbəttə, Ukraynanın geosiyasi əhəmiyyətinə məhəl qoymamaq olmaz. Ankaranın Rusiyadan aldığı təbii qaz Ukraynadan keçən boru kəmərləri vasitəsilə Türkiyəyə çatır.\nAydın olur ki, ABŞ və Avropa ilə tez-tez baş verən siyasi fikir ayrılıqları ucbatından Ukrayna Türkiyə üçün hərbi texnologiya transferində fasilələri aradan qaldırmaqda ən yaxın və ən istəkli potensial tərəfdaşdır. Lakin "Ukrayna 2014-ci ildən bu yana davam edən qarşıdurmalarla böyük iqtisadi və insani resurs itkilərinə və Krımı Rusiyanın ilhaq etməsinə məruz qalıb, – Mövludoğlu deyib. – Onun müdafiə sənayesinin böyük hissəsi rus kəşfiyyat xidmətləri tərəfindən talan olunub və ya sadəcə onların əlinə keçib. Çünki bu sənaye əsasən Krımda cəmlənmişdi. Buna görə də Ankara diqqətini Ukraynanın strateji əməkdaşlıq sahəsində verdiyi vədlərə yox, edə biləcəyinə yönəltməlidir".


“Messaggero Veneto” qəzeti Azərbaycandan yazıb\n9 Sentyabr 2014 23:19 | 110\nİtaliyanın "Messaggero Veneto" qəzetinin saytında Azərbaycanın dinamik inkişafı ilə bağlı məqalə yerləşdirilib. Azərbaycanda səfərdə olan müəllif məqalədə yazır: "Xəzərin sahilində yerləşən, küləklər şəhəri adlandırılan Bakı ilə tanış oldum. Şəhərdə gecə saatlarında göydələnlərdən ətrafa işıq saçan rəngarəng mənzərə göz oxşayır. Paytaxtın simasına xüsusi yaraşıq verən, müasir incəsənətin rəmzi sayılan alov dilləri formasında üç göydələndən ibarət "Alov qüllələri" bu görüntünü tamamlayan heyrətamiz bir tikilidir. "Qafqazın pələngi" adlandırılan Azərbaycan Avropa və Asiyanın qovuşduğu bir nöqtədə yerləşdiyi üçün hər iki mədəniyyətin xüsusiyyətlərini özündə əks etdirir".\nYazıda Azərbaycanda "Xəzər adaları" kimi irimiqyaslı layihələrin həyata keçirilməsindən, Avropanın enerji təhlükəsizliyi üçün vacib olan TAP-ın reallaşmasından, Bakının "Formula-1"in mərhələ yarışına ev sahibliyi edəcəyindən də bəhs olunur.\nQəbələdə "Aspi-Aqro" MMC-nin "Aspi Winery" üzüm emalı zavodunda olan müəllif bildirir ki, bu müəssisə Azərbaycanın şərabçılıq ənənələri əsasında fəaliyyət göstərir. Şərabçılıq bu ölkədə geniş yayılan təsərrüfat növüdür. Bu istiqamətdə Azərbaycan ilə İtaliyanın regionları arasında əməkdaşlıq genişləndirilməkdədir.\nVurğulanır ki, dünyəvi ölkə olan Azərbaycanda hər zaman bütün millətlərin, dinlərin nümayəndələrinə bərabər hüquqlar verilib, onlar sülh və dostluq şəraitində yaşayıblar. Azərbaycan artıq dinlərarası münasibətlərin tənzimləndiyi önəmli bir məkana çevrilib.\nMüəllif sürətlə inkişaf edən Azərbaycanın yeganə probleminin Ermənistan-Azərbaycan, Dağlıq Qarabağ münaqişəsi olduğunu bildirir. Qeyd edir ki, münaqişə nəticəsində xeyli insan həyatını itirib, bir milyondan artıq azərbaycanlı isə qaçqın və məcburi köçkün vəziyyətinə düşüb, lakin bütün bu gərginliyə baxmayaraq, Azərbaycan regionun ən güclü dövlətinə çevrilməyi bacarıb.\nQeyd edək ki, "Messaggero Veneto" qəzetinin saytında Azərbaycanla bağlı reportaj da yerləşdirilib.


Nazirden yaxını esger olanlara bayram müjdesi - Azadliq Xeber\nNazirden yaxını esger olanlara bayram müjdesi\nNazirdən yaxını əsgər olanlara bayram müjdəsi\n10:33 xeber – Əsgər yaxınlarına xoş xəbər. Müdafiə Nazirliyinin mətbuat xidmətindən ANS PRESS-ə verilən məlumata görə, Silahlı Qüvvələrdə “Açıq qapı” günü keçiriləcək.\nBütün hərbi hissələrdə əsgər valideynləri və yaxınları üçün “Açıq qapı” günü Azərbaycan Respublikasının Müdafiə naziri general-polkovnik Zakir Həsənovun tapşırığına əsasən, dekabrın 31-də saat 10.00-da Dünya Azərbaycanlılarının Həmrəyliyi Günü və Yeni il bayramı münasibəti ilə təşkil olunacaq.\n“Açıq qapı” gününün məhz bu əlamətdar tarixdə keçirilməsi xüsusi əhəmiyyət kəsb edir. Ulu öndər Heydər Əliyevin azərbaycançılıq məfkurəsini, dünya azərbaycanlılarının birlik və həmrəylik ideyasını təcəssüm edən 31 dekabr tarixi xalqımızın böyük bayramına çevrilib. Hər bir azərbaycanlı bu milli birliyə, bu həmrəyliyə öz töhfəsini verir.\n“Açıq qapı” günündə ziyarətçilər hərbi hissələrdə şəxsi heyətin yaşayış və məişəti üçün yaradılan şəraitlə yaxından tanış olmaq, xidməti və inzibati binalara, eləcə də əsgər yataqxanaları və yeməkxanalarına baş çəkmək imkanı əldə edəcəklər.\nHəmin gün hərbi hissələrin komandanlığı ilə valideynlərin görüşləri təşkil olunacaq, onları narahat edən sualların və maraqlandıran məsələlərin müzakirəsi aparılacaq, konsert proqramları və digər mədəni-kütləvi tədbirlər keçiriləcək.\n“Saudi Aramco” Azerbaycanda numayendelik acib\n'Saipem S.p.A.' sirketi Azerbaycandaki numayendeliyini legv edir\nKaraoke klubda 18 nefer yanib oldu\nVasinqtondan Ermenistana cagiris\nCin polisi 1,3 ton kokain musadire edib\nKaren Karapetyan Ermenistan prezidentinden novbedenkenar seckileri muzakire etmeyi xahis edib


Ukraynanın xalq artisti Opera və Balet Teatrına dəvət olunub\n17 Sentyabr 2010 22:13 (UTC+04:00)\nOpera və Balet Teatrının rəhbərliyi məşhur balet ustası, Ukraynanın xalq artisti Tatyana Boroviki teatrlarında çalışmaq üçün dəvət edib. SİA-ya bu barədə teatrın mətbuat xidmətinin rəhbəri Şükufə Ağamirzəyeva məlumat verib. T.Boroviklə 1 illik müqavilə əsasında o, teatrın balet truppası ilə ustad dərsləri və məşğələlər aparacaq, aparıcı solistlərin klassik balet tamaşalarında ustalığını təkmilləşdirmək üçün onlarla fərdi şəkildə məşğul olacaq.\nTeatrın direktoru Arif Məlikov bu dəvəti belə şərh edib: "T.Borovik klassik balet sənətinin tanınmış və qəbul edilmiş ustadlarından biridir. Bir çox titullarla yanaşı o, həm də Ukraynada balet sənətinin inkişafı sahəsində xidmətlərinə görə bu ölkənin "Şöhrət" ordeni ilə təltif edilib. Balet artisti kimi parlaq karyerasını başa vuran T.Borovik hazırda Ukrayna Milli Opera və Balet Teatrında xoreoqraf-repetitor vəzifəsində çalışır və Kiyev bələdiyyə Opera və Balet Teatrı balet truppasının bədii rəhbəridir. Əminəm ki, bu 1 il ərzində onun balet truppası və truppanın ayrı-aryı solistləri ilə işi, heç şübhəsiz ki, bizim truppanın professional səviyyəsini daha da artıracaq və yüksək nəticələrə nail olamağa imkan verəcək".\nTeatrın direktoru onu da qeyd edib ki, yaxın vaxtlarda teatrla Rusiyanın görkəmli dirijorlarından biri Andrey Anixanov və məşhur ukraynalı opera rejissoru Nikolay Tretyak arasında birgə fəaliyyət haqqında müqavilə bağlanması da nəzərdə tutulub. "Opera və balet sənətinin ən dəyərli nümayəndələri və əsl ustadları ilə əməkdaşlıq təcrübəsi bizdə uzun müddətdir ki, həyata keçirilir və gələcəkdə də bu iş davam etdiriləck. Hesab edirəm ki, bu uğurlu fəaliyyətimizin əsas səbəblərindən biridir", - deyə o əlavə edib.


Ağ mebel ilə bəzəmək üçün məsləhətlər - Ev dekorasiyası\nAğ mebel ilə bəzəmək üçün məsləhətlər\nAğ mebel ilə bəzəmək və ağ mebel aranjımanı üçün necə bəzəmək olar. Ağ əşyalar, hər zaman dəbdədir. Yüngül mebelləri necə təmizləmək olar, ağ mebel kiçik və rahat evləri bəzəmək üçün çoxsaylı dekorativ üstünlüklər verir. Əsas məqamlar hansılardır? Onları aşağıda müzakirə edirik.\n1. Fərqli divarlarla birləşdirin\nMebellərin çoxu divarın yanında yerləşir, bir məkanın vizual sərhədini təyin edən səthin yanında çərçivələnir. Divar kağızı, eşikləri və ya gözəl bir rəsm olan bir divarın estetikası, ağ rəngli bir mebel parçası ilə mükəmməl uyğun gəlir.\nDekorativ layihədə konteksti hərtərəfli təhlil etmək üçün əlaqəli detalların planlaşdırılması var. Ağ divarlı bir evdə vizual davamlılıq yaratmaq üçün idealdır. Ağ Rəngli Dekorasiya üslub hamısı ağ Bir çox islahatlara ilham verən tendensiyalardan biridir. Və bu halda, mebel necə ağararsa, bu ton yaradıcılıq prosesinin ümumi mövzusuna çevrilir.\nOnlar yalnız müxtəlif səthlərdəki divarlarla birləşdirilmir, həm də müxtəlif materiallardan hazırlanan mebellərlə tamamlanır. Ağ mebel, əslində qaranlıq şkafları olan bir otaqda diqqəti cəlb edə bilər.\n2. Dəbli üslublara xasdır.\nAğ mebel ilə bəzədilmiş bir məkan Skandinaviya və ya minimalist bir perspektiv göstərə bilər. Sadəliyə üstünlük verən evlərdə işıq və sadəlik axtarışı üstünlük təşkil edir. Bu xüsusiyyətlərə malik mebel yüngül taxta döşəmədə önə çıxır. Dekorativ üslub həyat fəlsəfəsi ilə də uyğunlaşdırıla bilər. Şimalda yaşayırsınızsa, bu, qış aylarında evin parlaqlığını artırmaq arzusunu göstərir. evdə daha çox əylənmək.\n3. Banyoda ağ mebel\nMebelin ölçüləri, keçid yollarını bağlamadan otağı təchiz etmək üçün otaqdakı mövcud sahəyə uyğunlaşdırılmalıdır. Hamamda ağ mebelin istifadəsi. A mebel parçasıFormasına və rənginə görə ilk təəssüratı verir. Binada qəbul edilən ağ və ağ mebel, dizayna yüngüllük hissi verir. Nəticədə, göstərilən ton hissənin vizual çəkisini alır. ağ mebel böyük, orta və kiçik otaqlarda gözəlliyi artırır.\n4. Bütün otaqların bəzədilməsi\nAğ mebel bütün otaqlarda üslubu zənginləşdirdiyi üçün trenddir. Mətbəxi, qonaq otağını, yemək otağını, yataq otağını və ya vanna otağını mebel alacaqları yerdə geyinirlər. Keçidləri də işıqlandırırlar. Koridor və salon bu təklifdən ilhamlana bilər. Qapılardakı ağ rəngli dizaynlar minimalizmi və formatın sadəliyini artırır.\nDigər tərəfdən, ağ mebel üzərində parlaq və ya tutqun bir örtük mətbəx planlamasında mütləqdir. Arxa planda önə çıxan qara tutacaqlı mebel, mebel rəngi təzadlarında mövcud olan gözəlliyi vurğulayan zamansız bir birləşməni əks etdirir. Çekmecələrdə düz qapılı şkaflar və ya gözəl rölyefli naxışlı şkaflar da tapa bilərsiniz.\nAğ, kiler də daxil olmaqla evin bütün otaqlarını bəzəyir. Sadəliyi və zamansızlığı ilə xarakterizə olunur. İstənilən yerdə hazırlana biləcək materiallar. Nəticədə ağ mebel fərqli ssenarilərə uyğunlaşan çox yönlü bir rəngdir.\n5. Yataq otağının təşkili\nBir otaqda parlaqlığı artırmaq üçün nə etməli? Bu məqsədə çatmaq üçün pəncərələrə diqqət yetirmək adi haldır. Məsələn, işığa mane olmayan gözəl pərdələr seçmək məsləhətdir. Ancaq içəridən aydınlığı artırmaq üçün içəri vurğulamaq da mümkündür. Yataq otağında ağ rəng seçimi Ağ mebel bu təsiri yaratdığından çox dəyərlidir. Mükəmməl planlaşdırma ilə, daxili və xarici uyğunlaşmanın son məqsədə çatmasına imkan verir.\nNəticədə ağ mebel bir çox estetik və dekorativ üstünlüklər təmin edir.


Londonda 37 Azərbaycan vətəndaşının villası var - təfsilat » Qaynarxett.az\nArasdirma 28-03-2016, 03:11\nBritaniya hökuməti antikorrupsiya fəallarının apardığı kampaniyanın nəticəsi olaraq Londonda xarici ölkə vətəndaşları tərəfindən offşor şirkətlər vasitəsilə alınmış 100 minə yaxın mülkün kimlərə məxsus olduğunu açıqlayıb\nPolitika.Az xəbər verir ki, bu haqda Britaniya mediası yazır. Mülkləri açıqlananlar arasında keçmiş sovet respublikalarından da çoxsaylı oliqarxların və zənginlərin adları yer alır.\nHesablamalara görə həmin mülklərin alınması üçün cəmi 40 mindən yuxarı offşor şirkətdən istifadə olunub və 200 milyard funt-sterlinqdən çox vəsait xərclənib. “The Sunday Times” yazır ki, siyahının açıqlanması Rusiyadan və digər keçmiş sovet respublikalarından olan oliqarxların, onların ailə üzvlərinin sirlərinin ortaya çıxmasına səbəb olub.\nAdı Londondakı mülk sahibləri arasında olanlardan biri də Rusiya Dəmir Yollarının keçmiş rəhbəri Vladimir Yakuninin oğlu Andrey Yakunin də var. Yakunin 2015-ci ilin payızında gözlənilmədən istefa verib, daha sonra onun barəsində korrupsiya araşdırmaları aparılıb.\nYakuninin 31 yaşlı oğlunun Londonda 35 milyon funt-sterlinq dəyərində mülkə sahib olduğunu bundan əvvəl müxalfətçi bloqer Aleksey Navalnı üzə çıxarmışdı. İndi Britaniya hökumətinin açıqladığı siyahı bu məlumatı təsdiq edib.\nBildirilir ki, Andrey Yakuninin 8 yataq otağına, hovuza, kinoteatra və şərab anbarına malik malikanəsi Londonun tarixi səmtində, Sent Cons Vudda yerləşir.Bu, Britaniya paytaxtının ən bahalı və ən prestijli rayonudur. Sənədlərə əsasən mülkün sahibi Britaniya Virgin adalarında qeydiyyatdan keçmiş “Terphos” maliyyə korporasiyasıdır. Korporasiya Yakuninə bağlıdır. Malikanə 2013-cü ildə alınıb.\nBundan başqa Yakunin Londonun Hempsted rayonunda daha bir mülkə sahibdir. Bu mülk Panamada qeydiyyatdan keçmiş “Diamondrock” adlı offşor şirkətin adına qeydiyyatdan keçib. Hazırda bu mülkün qiyməti 10 milyon funt sterlinqdir. Yakuninin oğlu digər postsovet oliqarxlarının törəmələri kimi Londonda yaşayır. Andey Yakuninin nümayəndəsi Londondakı mülklərin ona məxsus olduğunu təsdiqləyib.\nLondon mülklərinin sahiblərinin siyahısını Beynəlxalq Jurnalist Araşdırmaları Konsorsiumu (İCİJ) öz saytında yerləşdirib. Bu informasiya offşor şirkətlərin qeydiyyatı ilə məşğul olan iki iri şirkətin-“Portcullis TrustNet” (Sinqapur) və “Commonwealth Trust Limited”in (Britaniya Virgin adaları) 10 ilə yaxın dövr ərzində apardığı əməliyyatlara əsaslanır. Həmin şirkətlər Londondakı mülklərin sahibləridir. Məlumat bazasında 37 Azərbaycan vətəndaşının da adı yer alır.\nNaməlum şəxs Britaniya şahzadəsinin malikanəsi önündə intihar etdi\nHeydərovlar Britaniyadakı bizneslərini əldən verdilər\nAzərbaycan nazirinin övladlarının adı terror olayında\nSirli azərbaycanlı milyonçu Amerika korporasiyasının 8,5 faizini aldı


ABƏŞ SOCAR-a verilən səmt qazının həcmini 44% artırıb » Naxcivanxeberleri.com\nAzərbaycan Beynəlxalq Əməliyyat Şirkəti (ABƏŞ) Xəzərin milli sektorunda yerləşən “Azəri-Çıraq-Günəşli” (AÇG) yataqlar blokundan bu ilin I yarısı ərzində Azərbaycan Dövlət Neft Şirkətinə (SOCAR) əsasən, Səngəçal terminalı, həmçinin “Neft Daşları”ndakı qurğu vasitəsilə gündə orta hesabla 6,9 mln. kubmetr səmt qazı verib.\nNAXCİVANXEBERLERİ.COM “BP-Azerbaijan” şirkətinə istinadən xəbər verir ki, ümumilikdə, hesabat dövründə SOCAR-a 1,3 mlrd. kubmetr səmt qazı verilib.\nBu ilin I yarısı ərzində SOCAR-a verilən səmt qazının həcmi ötən ilin I yarısından 44% çox olub.\n2017-ci ilin 14 sentyabr tarixində isə həmin yataqların birgə istismarına və hasilatın pay bölgüsünə dair yeni saziş imzalanıb. Bu saziş yataqların 2049-cu ilin sonunadək işlənməsini nəzərdə tutur.\nABƏŞ SOCAR-a verilən səmt qazının həcmini artırıb\nBu ilin I yarısında “Azəri-Çiraq-Günəşli” yataqlar blokundan 13 mln ton neft hasil edilib


Çingiz Abdullayevdən əsrin etirafı, donuz zarafatı, Kəramət Böyükçölün rəqsi – Reportaj\n17:38 13 May 2019 3066 dəfə oxunub\nKulis.az Ayxan Ayvazın Qəşəm Nəcəfzadənin 60 illik yubileyindən yazdığı reportajı təqdim edir.\n- Kəramət, neynirsən burda?\n- Atamın kitablarını satıram.\n- Nə qədər satılıb?\nKəramət Böyükçöllə AYB-nin binasında dialoqumuz. Qəşəm Nəcəfzadənin 60 illik yubiley tədbiri başlamaq üzrədir.\nQəşəm müəllimin 3 kitabı satılırdı: “Barış”, “O qara əyri bulud”, “Suyu seyr edən ağacın yuxusu”. Şeirlər, hekayələr, esselər kitabı.\nKənan Hacı gəlib çıxdı.\n- Kəramət, - 20 manatı qoyur masaya. – çıxarsan burdan.\n- Hərəsindən biri...\nMənim duzsuz zarafatım:\n- Kənan, birini al da. Neynirsən üçünü də...\nKənan Hacı gülümsündü. Görünür, yaxınlarda baş tutacaq kitab təqdimatına sərmayə qoyurdu. Qəşəmlə Kəramət də gəlib hərəsi bir kitab alsa, işlər yaxşı gedər.\nTədbirə gələnləri Kəramət qarşılayırdı. Hamının üzündən öpüb Natavan klubunun xeyirxah qapısından içəri ötürürdü.\n- Kərəm, toy yiyəsisən?\nBu arada Rəşad Məcid tədbiri giriş sözü ilə açdı:\nVə çıxışının bir yerində Qəşəm müəllimin ailəsindən də danışdı:\n“Hamımızın nifrət etdiyi və sevdiyi Kəramət...”\nKəramət bunu eşitmədi təbii, o Natavan klubunda deyildi, 3-cü mərtəbənin foyesində kitabların yanında postda dayanmışdı. Postda deyirəm, amma Kəraməti orda da tapmaq olmurdu. Hər dəfə ayrı-ayrı yerlərdən görünüb təkrar qeybə çəkilirdi.\nUzun axtarışdan sonra Kəraməti pilləkənin üstündə siqaret çəkən yerdə tapıram. Xanımlardan biri böyrümdən çıxıb Kəramətə ilişir:\n- Səndən kitab satan olmaz.\nHeç Kəramətin vecinədi? Əlini yelləyib kitabların yanına – postuna gedir...\nSən demə, tədbirin moderatorluğu Səyyad Arana tapşırılıbmış. Mən də elə bilirdim, ona söz verilib. Uzun-uzadı danışırdı, nitqinin bitməsinə heç bir ümidim qalmamışdı. Çıxıb bir az Sahil bağını gəzdim, quşlara dən paylayan yaşlı qadınları izlədim, gəlib Kəramətlə bir az zarafatlaşdım, kiminləsə bir yerdə siqaret çəkdim. Amma Səyyad Aranın nitqi bitmirdi ki, bitmirdi.\nBu yerdə Çingiz Abdullayev gəlib çıxdı. Səyyad Aranın əsnəmə və yuxu gətirən nitqini yarımçıq qoyub dərhal, son dərəcə dərhal Çingiz müəllimə sözü verirəm:\n- Qəşəm 36 kitab yazıb. Sonra mənə deyirlər ki, çox kitab yazırsan. Sən nə qədər yazıbsan belə?\nRəşad Məcidin replikası:\n- Hələ İmişlidən tez gəlsə sizin kitabların sayını ötüb keçəcəkdi.\n- İmuşli dedin, Rəşad, - Çingiz müəllimin çıxışını tərcümə variantında vermək yaxşı olar, - yadıma düşdü ki, mənim atam da İmişlidə prokuror olmuşdu. Orda hələ bir qız da sevirdi. Amma bilmirəm hansı qız idi. Özündən soruşa da bilmədik.\nMəclisə əməlli-başlı canlanma gəldi, əsnəyənlər əsnəmələrini unutdu, yuxusu gələnlərin yuxusu qaçdı.\nHələ Çingiz Abdullayevin növbəti abzasdakı çıxışı Seyran Səxavət demiş, “əsrin etirafı” oldu.\n- Qəşəmlə biz eyni ildə anadan olmuşuq, 1959-cu ildə. 6 gün fərqlə. O aprelin 1-di, mən də aprelin 7-si. Qəşəm də donuz və qoyundur.\n- Donuz və qoyunuq hamımız.\nGülüşmə düşdü və Çingiz müəllim könül almaq istədi:\n- Donuzların hamısı ağıllı olur. Məsələn, Fikrət Qoca, mən, Fərhad Bədəlbəyli. Elə sən də...\nSeyran Səxavətin replikası:\n- Fermaymış ki...\nNatavan salonu gülüşdən silkələndi. Dayandur Sevgin bu ara gəlib qulağıma pıçıldadı:\n- Şunquruq qoşma ha. Donuzu yazma.\n- Ən maraqlı yeri buradı axı.\nBu arada Kəramətin yenə postda olmadığını gördüm. Kiminləsə çənə-çəyə verib gülürdü. Sən demə, Rəşad Məcidmiş.\n- Ay Rəşad müəllim, yubiley açmaqdan boğaza yığılmısınız e...\nRəşad Məcid də qulağında telefon gülümsəyə-gülümsəyə təkrar Natavan klubuna keçdi.\n- Hə, donuzlar ağıllıdırlar. – Çingiz müəllim davam edirdi. – Ona görə də, Qəşəm, donuzluğunu qəbul elə.\nYenə gülüşmə düşdü.\n- İndi yubileydi. Amma Qəşəmi tənqid etmək istəyirəm. Tənqid də lazımdı.\n- Guya bayaqdan tərif eləyirdiniz ki?\nÇingiz Abdullayev gülümsündü:\n- Deməli, Qəşəm gedib Qallandiyaya, - tərcüməmiz zəif işləyir, üzrlü bilin, - qayıdıb gələndə mənə dedi ki, Çingiz, orda səndən, məndən başqa heç kimi tanımırlar. Sonra gedib bu sözü Anar müəllimə deyib, ondan sonra da Fikrət Qocaya.\nSalondakılarda hal qalar? Qəşəm müəllimin özü də gülməkdən az qala yıxılacaqdı.\nKəramətin yanına getdim bu ara. Gördüm, bekarçılıqdan qol qaldırıb oynayır. Tez onu kadra salıb anı əbədiləşdirdim.\nSəyyad Aran moderatorluğuna davam eləyirdi. Amma bu moderatorluq deyildi, Səyyad Aran hər dəfə çıxış eləyirdi, Qəşəm Nəcəfzadə ilə keçən günlərindən danışırdı.\nYazımızın zamanının bir az qabağa çəkib deyim ki, bu vəziyyətə Oqtay Rza əsəbiləşmişdi:\n- Səyyad müəllim, siz hər dəfə kiməsə söz verəndə 2 saat danışırsınız. Giriş sözünüz də çıxış deyildi, məruzə idi.\nBu haqda az sonra...\nDeputatlar – Fazil Mustafa və Adil Əliyev filologiya təhsili almış biri kimi Qəşəm Nəcəfzadənin şeirlərindəki poetika haqqında lakonik çıxış elədilər.\n“Azərbaycan” jurnalının baş redaktoru İntiqam Qasımzadə:\n- Qəşəmlə bir dəfə Slavyan universitetində tədbirə getmişdik. Biz “Azərbaycan” jurnalının tarixi haqda danışırdıq. Təbii ki, məclisə maraqsız idi. Onda Qəşəm 3 şeir oxudu və Çingiz müəllimin bayaqkı çıxışı kimi məclisə təzə bir hava gəldi.\nSeyran Səxavətin çıxışından yadda qalanlar:\n“Qəşəm Pərvanə ədəbi məclisi yaratmışdı. Hamısı qadınlar idi orda. Elə bil monastr idi”.\n“Hekayələrini oxumusunuz? Şedevr hekayələr var bu kitabda. Kim oxuyub əlini qaldırsın?”\nYer-yerdən əllər uzandı.\n“Bayaq Səyyad Aran çıxışında – açığı dinləyə bilməmişdim – dedi ki, ata ilə oğul dialoqu ədəbiyyatımızda Qəşəmlə Kəramət arasında daha demokratik olub. Razıyam. Hələ belə demokratik ailə olmayıb. Amma Səyyad dedi, mən Qəşəmin tərəfindəyəm. Adam da heç Qəşəmi dəstəkləyər? Gəncin yanında olmaq lazımdı”.\n“Dünyanın ən yaxşı yazıçısı Kəramət Böyükçöl...” – Seyran Səxavətin bu sözlərindən sonra təzədən Kəramətin “post”una getdim. Masanın üstündə oturub darıxırdı.\n“Qaqa, nisyə vermirsiniz kitabı?”\nƏrindi cavab verməyə. Ya da məni yola verdi.\nOqtay Rza əsəbiləşmişdi:\n- Bu xanıma söz verək! Məclisdən qadın səsi eşidilsin!\nQəşəm müəllimin Gəncədən tanışı olan Ofeliya xanım danışdı və şairi böyük sevgi ilə təriflədi.\nVaqif Yusifli çıxışına nədənsə Füzulidən sitat gətirdi:\n- Füzulidən çox şey deyə bilərəm. Amma bura Füzulilik deyil, Qəşəmlikdi.\nSən demə, onlar Gəncədə bir-birilərini görüblər. Və onları da tanış edən füzulişünas Sabir Əliyev olubmuş. Arada Vaqif müəllim yenə Füzulidən misralar deməyi də unutmadı.\n“Qəşəm yeni dövrün düşüncəsidir. XXI əsrin şairidir”. – bu da Vaqif Yusiflinin çıxışının son akkordları...\nGələk, Oqtay Rzanın əsəbləşdiyi məqama:\n- Olmaz axı belə.\nKəramət də oğrun-oğrun qapıdan baxırdı.\n- Gör iş o yerə çatıb ki, yubilyarın özü deyir, Oqtay müəllimin mənə şeiri var, qoyun oxusun.\nBu yerdə masadakı butulkadan özümə su süzüb plastik şüşəni Oqtay müəlimin qabağına qoydum. O da əsəbiliklə götürüb mənim qabağıma qoydu və sərt şəkildə dedi:\n- İndi ki, belədir. Qəşəmə yazdığım şeiri oxumayacam!\nHamı yer-yerdən Oqtay Rzanın könlünü almağa çalışdı, ancaq Oqtay müəllimin çatılmış qaşı açılmadı.\nSəyyad Aran onun rubailərini tərifləyəndən sonra isə buzlar əridi. Və söz verildi Oqtay müəllimə. Bu arada da Çingiz Abdullayev sözə qarışdı:\n- Qabil müəllim deyirdi, 60-ı keçəndə ədəbi qoca olursan, 70-i keçəndə ədəbi patriarx. Mən də soruşdum, bəs 80-i keçəndə. Dedi, onda adam olmursan, olursan Qobustan abidələri.\nAmma Oqtay müəllim bu sözlərdən incimədi. Hətta özü ilə də zarafatlaşdı.\nQəşəm Nəcəfzadəyə yazdığı şeiri 10 il əvvəl yazdığını xatırladı.\n- Möcüzə baş versə, gələn 10 ildən sonra yenə bu şeiri oxuyaram!\nAlqışlar qopdu və Oqtay müəllim şeiri oxumağa girişdi.\n- Köməkçimə müraciət etməliyəm. – sən demə, eynəyini deyirmiş, eynəyini gözünə keçirəndən sonra bir nəfəsə şeiri dedi.\nÇingiz Abdullayev çıxana yaxın gəlib Oqtay Rzanın qulağına pıçıldadı. Xoşbəxtlikdən yaxında oturmuşdum və hamısını eşitdim:\n- Anar müəllim deyir, 90 yaş təhlükəlidir. Ondan sonra Azıx mağarası olursan.\nOqtay müəllim gülümsündü:\n- Sizə də şeirim var, Çingiz müəllim. Oxuyum?\nKəramətin postunda kitablar azalırdı. O, yaşlı və tanınmayan şairlərlə danışıb gülürdü. Bir xanım gəlib Kəramətə ilişdi:\n- Sənə niyə o qədər layk gəlir ki? Necə eləyirsən?\nKəramət mənə tərəf çöndü:\n- Gör bunun dərdinə bax!\nTədbir uzandıqca-uzanırdı, adamlar da azalırdı. Pərvanə məclisinin qadınları danışmağa başlayanda mən artıq yorulmuşdum, çıxıb getmək istəyirdim. Bu ara Yafəs Türksəs gəldi.\n- Reportaj yazassan?\n- Əla alınar. Məni də yaz.\n- Yaz ki, Pərvanə məclisinin qadınlarına söz verdilər, Yafəsə yox. Yafəsin çıxışından qorxdular.


3-otaqlı yeni tikili, Qara Qarayev m., 142 m - Tezbazar.az\n3-otaqlı yeni tikili, Qara Qarayev m., 142 m\nElan kodu: 608807\nQara Qarayev metrosuna yaxın yerləşən super təmirli bənzəri olmayan yaşanmamış mənzil çox təcili satılır.\nQiymət - 195 000 manat. Məlumatları aşağıda qeyd olunub\n3 otaqlı geniş otaqları və təmirnin qusursuzluğu ilə seçilən mənzil 17 16 mərtəbəsində yerləşir.Sahəsi 142 kv.m olan mənzilin qonağ otağının genişliyi sizin qonaqlarnızı rahatlıqla qarşılamağa imkan verir.Mənzilin daha bir üstünlüyu dizayna uyğun yığılan mebelləridir.Mənzil Əşyalı satılır.\n2 Lifti olan binanın liftləri işığın olub olmamasna baxmayaraq hər zaman generatorlar hesabına fasiləsiz işləyir.Şəhərə panaraması sizin mənzili daha da ürəkaçan edib.\nBelə təmirli və füsünkar mənzili almaq istəyənlər tələssin!\nBu sür təmirli mənzilin satışı tez reallaşır.Bu üzdən sizə sahib olmasnı istəyirsizsə tələsməyə dəyər.\nQiymət - 195 000 manat\n2-otaqlı yeni tikili, Elmlər Akademiyası m., 78 m\n4-otaqlı yeni tikili kirayə verilir, 28 May m., 161 m\n3-otaqlı yeni tikili, Vaqif küç.12, 85 m\n5-otaqlı mənzil, Azadlıq m., 120 m\nToshiba U400-10J alt korpusu\n3-otaqlı mənzil, H.Aslanov m., 60 m


Yalan / Pərvanə ƏFƏNDİYEVA\n08.09.12 10:28 ərzində olan dəyişikliklər\tYazan redaktor\t08.09.12 10:26\nDilin təhlükəli bəla və günahlarından biri də yalandır. Yalan böyük günahlardan olub bütün pisliklərin, çirkinliklərin mənbə və açarıdır. Fəzilətli mömin heç vaxt dilini bu iyrənc xislətə adət etdirməz.\nYalan insanı şəxsiyyətindən salar, hamının yanında etibarsız edər. Təəssüflər olsun ki, yalan asan iş olduğundan bəzi adamlar məqsədə tez nail olmaq üçün cürbəcür yalanlar uydururlar. Faciəli burasıdır ki, bu kimi adamlar ictimai və şəxsi həyatda bu yalanların pis aqibəti haqqında heç fikirləşmirlər. Yalanı qoçaqlıq, doğru danışanları isə siyasətsiz və ləyaqətsiz hesab edirlər. Onlar fikirləşmirlər ki, yalan danışmaq insanın pak fitrətinə, əzəmətli şəxsiyyətinə zidd olub, əslində Allah-Təala ilə düşmənçilik etməkdir. Çünki O, dünyanı həqiqət və düzgünlük əsasında yaratmışdır. Belə ki, mütəal Allah buyurur: “Göyləri və yeri haqq olaraq yaradan Odur”. (əl-Ənam, 83)\nHəqiqət və səadət qanunu dünyanı başdan-başa əhatə etmişdir. Zahirən dünyada bəzi ziddiyyətlərin və ixtilafların olmasına baxmayaraq, əslində dünyada yalan və xəyanət yoxdur. Saf və xalis həqiqətləri sadəcə olaraq təbiətdə axtarıb yaradılışın dilindən eşitmək lazımdır.\nAllah-Təala da nişanələri göstərməklə bizim batinimizi və xarici aləmimizi kainatın həqiqətlərinə yönəltmək üçün bələdçilik edib buyurur: “Onun (Quranın) haqq olduğu onlara bəlli olsun deyə, biz öz qüdrət nişanələrimizi onlara həm xarici aləmdə (kainatda, göylərin və yerin ətrafında), həm də onların öz daxilində mütləq göstərəcəyik...” (əl-Fussilət, 53)\nƏmirəlmöminin Həzrət Əli (r.a) buyurur: “Dünya düzgün olanlar üçün dügünlük yeridir”. Qısaca desək, xilqətin və təbiətin əsası həqiqət üzərində qurulmuşdur. Haqqı batillə qarışdırıb alt-üst edən zülmkar və nadan insanlardır. Pak olan Allah öz bəndələrinə buyurur: “Rəbbinin sözü düzgün və ədalətli şəkildə tamam oldu. Onun sözlərini dəyişdirə biləcək bir kimsə yoxdur”. (əl-Ənam, 115)\n“...Allahdan daha doğru danışan kim ola bilər?” (ən-Nisa, 87)\nBəndələrindən düzgünlük və doğruluq istəyən Allah-Təala buyurur: “Bu (Qiyamət günü) elə bir gündü ki, düz danışanlara düzlükləri fayda verər”. (əl-Maidə, 119)\n“O gün ki, nə mal-dövlət, nə də övlad fayda verər! Ancaq sağlam (təmiz, daxilində şəkk-şübhəyə, küfrə, şirkə və nifaqa yer olmayan) bir qəlblə Allahın hüzuruna gələn kimsədən (möminlərdən ) başqa!” (əş-Şüəra, 88-89)\nAllah-Təalanın özünü doğru danışan, sədaqət kəlmələri ilə tərif etməsi bu kəlmənin nə qədər fəzilətli olmasına kifayət edir: “Allahdan doğru danışan kimdir?” (ən-Nisa, 122)\n“Ey iman gətirənlər! Allahdan qorxun və (imanında, sözündə, işində) doğru olanlarla olun!” (ət-Tövbə, 119)\nQuran nöqteyi-nəzərindən yalan\nQurani-Məciddə yalan və hiylə Allaha şərik qoşma sırasında vurğulanmışdır: “...Murdar bütlərdən qaçın, yalan sözlərdən də çəkinin”. (əl-Həcc, 30)\nYalançının imanı yoxdur. Qurani-Kərimdə yalançılar Allahın ayələrinə qarşı kafir olanlar və inkar edənlər cərgəsində hesab edilir.\n“Yalanı ancaq Allahın ayələrinə inanmayanlar uydururlar. Onlar əsl yalançıdırlar!” (ən-Nəhl, 105)\nYalan əxlaqsızlıq və mənəvi pozğunluqdur:\n“Həcdə olarkən (qadınla) yaxınlıq, söyüş söyüb pis sözlər (yalan) danışmaq və dava-dalaş etmək yaramaz ” (əl-Bəqərə, 197)\nYalançı Allahın hidayətindən məhrum olur. Allah-Təala Quranda buyurur: “Allah yalançı, nankor olan kimsəni doğru yola müvəffəq etməz!” (əz-Zumər, 3)\n“Şübhəsiz ki, Allah həddi aşanı, yalançını doğru yola müvəffəq etməz”. (əl-Muminin, 28)\nYalançı Allahın rəhmətindən uzaqdır.\nMübahilə (bir-birinə qarğış etmək) ayəsində və lənətlənməyə aid olan başqa ayələrdə yalançılar Allahın lənətinə şamil olunmuşlar. Mübahilə ayəsində buyurulur: “...Sonra (Allaha) yalvarıb yalançılara lənət etməsini diləyək”.\nAyələrdən də gördüyümüz kimi yalançıların aqibəti Allahın lənəti və tənəsi ilə bitir.


Azərbaycanda qış fəsli başlayıb – Yenicag.Az\nAna Səhifə Cəmiyyət Azərbaycanda qış fəsli başlayıb\nAzərbaycanda qış fəsli başlayıb\nYeni Çağ Media Qrupu – Dekabr 22, 2015 - 10:14\nBu gün Bakı vaxtı ilə saat 08:48-də Azərbaycanda qış fəsli başlayıb.\nBu gün Yer Qış Günəş duruşu nöqtəsindən keçir. Bundan sonra Yerin şimal yarımkürəsində şimal hissəyə xarakterik olan qış fəsli başlayır.\nYer Qış Günəş duruşundan keçdikdən sonra bir neçə gün sonra gündüz uzanacaq, gecə qısalacaq. Qış Günəş duruşunun xarakterik xüsusiyyəti ondan ibarətdir ki, həmin gün ən qısa gündüz, ən uzun gecə olur.(interaz)


Dekabrın 18-də Beynəlxalq Muğam Mərkəzində “Yaradanlar və yaşadanlar” layihəsi çərçivəsində keçirilən konsert Dünya Azərbaycanlılarının Həmrəyliyi Günü və Yeni il bayramına həsr olunmuşdu.\nTədbir Azərbaycan Televiziyası və Radiosunun “Mədəniyyət” kanalının və Beynəlxalq Muğam Mərkəzinin birgə layihəsi çərçivəsində, Azərbaycan Respublikası Mədəniyyət Nazirliyinin dəstəyi ilə həyata keçirilmişdi.\nKonsertdə xalq artistləri - Nəzakət Teymurova - “Bir gül sevdim”, Nazpəri Dostəliyeva -“Axı mən neyləyərəm”, əməkdar artistlər - Almaz Orucova -“Nə gözəldir”, Rəşad İlyasov -“Eşqimi sönməyə qoymaram”, Bəyimxanım Vəliyeva -“Azərbaycanım”, Azərbaycan Televiziyası və Radiosunun solistləri- Rəvanə Əmiraslanlı -“Qəşəngdir”, Rövşən Əziz -“Təzə il”, Ayşən Mehdiyeva -“Gəl belə naz etmə” mahnılarını ifa etdilər.\nİfaçıları xalq artisti Ağa Cəbrayıl Abasəliyevin bədii rəhbərliyi altında “Səadət” instrumental ansamblı müşayiət edirdi.\nTədbiri əməkdar artist Rəşad İlyasov aparırdı.


Satılır 4 otaqlı Köhnə Tikili Qara Qarayev metrosu Nizami rayonu Qiyməti 140000 manat\nElanın kodu: 614876\nTəcili və dəyərindən çox aşağı! Qara qarayev, E. Haciyev küçesi , 5 mərtəbəli yasayış binasının 2ci mərtəbəsi, orta blok, ümumi sahəsi 110 kv m. 4 otaqlı əla təmirli ve parket döşemeli, kupçalı menzil. Daş binadır, 1990-cı ildə təhvil verilib, ekspermental layihədir. Metrodan 80-90 metr mesafede yerleşir. Təmirdən sonra yaşayış olmayıb. Xahiw edirem yalniz ve yalniz real muwteriler elaqe saxlasin . Xidmet haqqi 1%\nÜnvan: Q.Qarayev metrosunun yaninda\nSon bir ay : 5489 elan


Gənclərin məclisində Quran qiraəti » Shia.AZ EhliBeyt.Info İslami maarif saytı. I SonUmidTV Media\nAna səhifə » QURANI KƏRIM » Gənclərin məclisində Quran qiraəti\n04 sentyabr 2017 4 145 QURANI KƏRIM / Manşet 0\nHər kəs gənclik dövründə iman gətirərək Quran oxusa, Quran onun ətinə-qanına qarışar\nİmam Sadiq (ə) buyurmuşdur: "Bir gün İslam Peyğəmbəri (s) ənsar cavanlarından bəzilərini tərif edib buyurdu: "Sizə Qurandan bir ayə oxumaq istəyirəm. Hər kəs ağlasa behişt ona vacib olar.” Sonra həzrət "Zumər” surəsinin 17-ci ayəsini oxudu. Bir nəfərdən başqa məclisdəki bütün cavanlar ağladılar. Həmin gənc Peyğəmbərə (s) ərz etdi: "Ya Rəsuləllah, mən özümü ağlamış kimi göstərsəm də, gözümdən yaş gəlmədi. Həzrət buyurdu: "Mən həmin ayəni bir də oxuyuram, kim özünü ağlamış kimi göstərsə, behişt ona vacibdir…” ("Səfinətül- bihar”, c. 2, s. 24.) Beləcə, məsciddəki bütün gənclər behişt əhli oldular.\nQuran oxunuşunun gəncə təsiri\nİlahi kitabın səadət səbəbi olan göstərişlərinə əməl hər bir gəncin müsbət xüsusiyyətidir. Bu xüsusiyyət həyata məna verir, dünya və axirət fəaliyyətlərinə yardımçı olur. İmam Sadiq (ə) buyurur: "Hər kəs gənclik dövründə iman gətirərək Quran oxusa, Quran onun ətinə-qanına qarışar, Allah-taala onu söz aparan xoşrəftar mələkləri ilə dost edər. Qiyamətdə Quran belə gənclə od arasında pərdə olaraq deyər: "Pərvərdigara, bütün fəhlələr öz muzdunu aldı, mənim fəhləmdən başqa. Ən qiymətli hədiyyəni ona əta et.” ("Üsule-Kafi”, c. 4, s. 405)\nHacı İlkin Quran əzbərləməkin qızıl yolları2\nHacı Ruslan Quran tilaveti Masazir məscidi\nHacı İlkin Quran dərsi Əsr surəsinin oxunuşu (təhqiq)\nHacı İlkin Həsənzadə Quran Dərsi Huməzəh surəsinin oxunuşu (Təhqiq)\nHacı İlkin Həsənzadə Quran Dərsi Fil surəsinin oxunuşu (Təhqiq)\nHacı İlkin Həsənzadə Quran Dərsi Maun surəsinin oxunuşu (Təhqiq)\nHacı İlkin Həsənzadə Quran Dərsi (3) İxlas surəsinin oxunuşu (Təhqiq)\nHacı İlkin Həsənzadə Quran Dərsi (1) Nas surəsinin oxunuşu (Təhqiq)


Neft dollarları içində boğulan futbolumuz – “Paltaryuyan maşın” Ayna.az\nNeft dollarları içində boğulan futbolumuz – “Paltaryuyan maşın”\nFutbolçularımız tox qarına bahalı idman maşınlarında şütüyürlər və onları hansısa uğur maraqlandırmır\nAzərbaycan nefti bəzən ölkə üçün böyük bir problemə çevrilir. Xeyr, bu gün siyasətdən, iqtisadiyyatdan və cəmiyyətdən tutmuş həyatımızın bir çox sahələrinə neftin mənfi təsirlərindən danışmaq istəmirəm. Hətta, idman sahəmiz belə, qalın bir mazut qatı ilə örtülüb.\nİlk baxışdan burada pis bir şey yoxdur. Neftin "yaşıl" nəticələri ilə dünyanın ən kütləvi idman növünü - futbolu inkişaf etdirməliyik. Amma yox! Ölkəmizdə, məhz neft dollarları, daha doğrusu, idman patronları tərəfindən onların yanlış istifadəsi futbolun inkişafı üçün böyük bir maneəyə çevrilib.\nYəqin ki, söhbətin nədən getdiyini artıq başa düşdünüz. Bəli, başıbəlalı futbolumuz haqqında danışırıq. Azərbaycan Avropa Liqasının debüt matçında öz evində, kiçik Lüksemburqa 1:2 hesabı ilə məğlub oldu. Matçın 26-cı dəqiqəsində Mahir Əmreli qırmızı vərəqə alaraq, komandasını azlıqda qoydu. Buna baxmayaraq, ilk hissənin sonunda millimiz hesabı açmağı bacardı, 43-cü dəqiqədə Ramil Şeydaev qol vura bildi.\nİkinci hissənin əvvəlində qonaqlar tarazlığı bərpa etdilər. Anton Krivotsyuk 48-ci dəqiqədə topu öz qapımıza çevirdi. 72-ci dəqiqədə qonaq oyunçu Gerson Rodrigez komandasını önə keçirdi. Millimizin yeni baş məşqçisi De Byazinin debüt matçı məğlubiyyətlə başa çatdı.\nMəşqçi özü matç sonrası mətbuat konfransında üzündə təbəssümlə bütün zərbəni öz üzərinə götürdü: “Məğlubiyyətdə kim günahkardır? Əlbəttə ki, məşqçi həmişə günahkardır. Yəni günahkar artıq var, narahat olmayın”.\nXarici məşqçiləri əlcək kimi tez-tez dəyişdirmək artıq Azərbaycan millisinin ənənəsinə çevrilib. Bu situasiyada AFFA-nın da marağı var: bu qurumun rəhbərliyi xarici bir məşqçinin möcüzə nəticəsində, ən azı bir bal toplayacağına inanır və yerli mütəxəssislərə güvənmir.\nBəs, niyə qələbə əldə edə bilmirik? Nədə səhv edirik? Bu gün yerli futbolun vəziyyəti müstəqlliyin ilk illərindəki ilə nəinki eyni vəziyyətdə, hətta, bəlkə ondan da pisdir. Müxtəlif futbol layihələrinə bu qədər böyük pullar sərf edilir, amma HOST qrupunun məşhur mahnısında deyildiyi kimi: “Qələbə! Qələbə! Qışqırırıq. Hesab eynidir!”.\n“Neftin bura nə dəxli var”, - deyəcəksiniz. “Biz futbol oynaya bilmirik nə, nə edək?” – başqa biriniz bildirəcəksiniz. Amma oynamağa cəhd etdikmi? Rövnəq Abdullayevlə ölkədə futbolu inkişaf etdirmək mümkündürmü? Müxtəlif stadionlar və digər idman bazalarının tikilməsindən başlayaraq, Azərbaycan çempionu olmuş, sonra unudulan “birgünlük” klublara qədər yerli futbola milyardlar xərclənib.\nDigər problem azərbaycanlı futbolçuların klublarında yüksək maaş almasıdır. Azərbaycan standartlarına görə verilən yüksək maaşlar həm yerli çempionatda, həm də beynəlxalq məkanlarda yerli komandaların oyunu ilə özünü doğrultmur. Yaxşı ki, futbolçuların maaşları vergi ödəyicilərinin hesabına verilmir. Əks halda futbolçulara maaş vermək üçün bəzi sosial layihələrin ləngiməsi labüd olardı. Bu pulun bir hissəsi AFFA, bir hissəsi isə klub sahibləri tərəfindən verilir, yəni yenə kluba yaxşı gəlir gətirə bilən geniş planlı bir biznes layihəsi olaraq deyil, yaxşı bir "paltaryuyan" kimi investisiya qoyan bürokratik aparat...\nHeç kim klublardan heç bir qazanc gözləmir. Azərbaycan klubları olmalı olduğu üçün var. Ona görə yox ki, savadlı idman müdirləri klublar üçün investorlar, sponsorlar, reklamçılar axtarır, mövsüm biletlərinin satışından qazanır, xarici klublar üçün istedadlar yetişdirir və s. Sadəcə var. Oyunçular da bilir ki, nəticələrdən asılı olmayaraq hər kəsin pulu tam veriləcək, futbolçular çox yüksək maaş alacaqlar. Belə halda bu futbolçular niyə Avropa liqalarına düşmək üçün özlərini öldürməlidirlər? Onları bu məsələ qətiyyən maraqlanmır.\nMüxtəlif futbol ölkələrinin inkişaf tarixi göstərir ki, ya futbolun inkişaf sistemi özü müəyyən bir ölkədə düzgün qurulur və oyunçular, klublar və milli komandalar yaranır, ya da yoxsulluq və aclıqdan (Afrika ölkələrində və ya Braziliyada tez-tez gördüyümüz kimi) qurtulmaq istəyi Pele, Ronaldinyu və s. kimi oyunçuların yaranması üçün bir stimula çevrilir.\nNə futbolun inkişafı üçün doğru bir sistemimiz var, nə də tutaq ki, “Real Madrid”də oynamaq aclığı. Ona görə ki, klublarımız – “paltaryuyan maşınlardır”, futbolçularımız isə tox qarına bahalı idman maşınlarında şütüyürlər... İtirən yalnız ölkənin imici, azarkeşlər və neftdən gələn pulların boş-boş xərclənməsinə əmin olan vətəndaşlardır...\nMüəllif: Nicat Hacıyev 7 Sentyabr 2020 13:18\n7 Sentyabr 13:18 İdman\nTürkiyə kubokunda daha üç 1/4 finalçı müəyyənləşib


Maqsud Mahmudova hökm oxunub - QAZETA.INFO - İctimai-Siyasi Onlayn Qəzet\n06.05.2022 637 0.0 0\nBildirək ki, Bakı Ağır Cinayətlər Məhkəməsində hakim Faiq Qəniyevin sədrliyi ilə keçirilən iclasda təqsirləndirilən şəxs son söz deyib.\nMaqsud Mahmudov son sözündə cinayət işi ilə bağlı zərərçəkmiş qismində tanınmış müğənnilər Vasif Məhərrəmli və Afət Fərmanqızıya söyüş söyməsindən danışıb. Təqsirləndirlilən şəxs hər iki müğənnini söydüyünü etiraf edərək dediklərindən peşman olmadığını deyib: "Bəli, söymüşəm. Peşman da deyiləm".\nMaqsud Maqsudov lombard epizodu ilə bağlı ittihamları qəbul etmədiyini deyib.Daha sonra prosesdə hökm elan olunub. Hökmə əsasən, Maqsud Mahmudov verilmiş ittihamlarla təqsirli bilinərək, cəzasını ciddi rejimli cəzaçəkmə müəssisəsində çəkməklə, 14 il azadlıqdan məhrum olunub.\nTəqsirləndirilən şəxs barəsində Cinayət Məcəlləsinin 178.3.2 (dələduzluq külli miqdarda ziyan vurmaqla törədildikdə) , 182.2.2 ( (təkrar hədə-qorxu ilə tələb etmə) və 183.2.2 (xüsusi dəyəri olan əşyaları talama - təkrar törədildikdə) maddələri ilə ittiham elan olunub.\nİş üzrə 91 nəfər zərərçəkmiş tanınıb./APA/


AXIR Kİ AŞAĞI KARVANSARAIN BƏRPASINA BAŞLANILDI, AMMA O HEÇ DƏ GÜMAN EDİLDİYİ QƏDƏR QƏDİM DEYİLMİŞ, CƏMİ 100-110 İL ƏVVƏL TİKİLİBMİŞ >> - İPƏKÇİ (2010-12)\nAXIR Kİ AŞAĞI KARVANSARAIN BƏRPASINA BAŞLANILDI, AMMA O HEÇ DƏ GÜMAN EDİLDİYİ QƏDƏR QƏDİM DEYİLMİŞ, CƏMİ 100-110 İL ƏVVƏL TİKİLİBMİŞ >>\n2 May 2010 13:40 tarihinde Aydın Məmmədov tarafından yayınlandı [ 26 May 2010 17:27 güncellendi ]\nÖtən əsrin ortalarına qədər Şəkinin əsas bazarı olmuş Aşağı Karvansara, 20 il idi ki xaraba vəziyyətdə idi. Karvansaranın nə vaxt tikilməsi isə Bəhruz adlı qardaşımızın qədimi fotolar kolleksiyasındakı bir fotoya əsasən məlum olur; bu bina Yuxarı Karvansaradan və Nuxa türməsindən (1895) sonra, yəni ötən əsrin əvvəllərində tikilmişdir.\nSovet dövründə, Karvansara binasından müxtəlif təyinatlar üçün istifadə edilirdi. Burada eyni vaxtda həm\nPeşə məktəbi, həm “Avtoshkola” həm “Arxiv” və s. idarələr yerləşirdi. 20 il xaraba vəziyyətdə qalandan sonra isə nəhayət ki,\n8 min kvadratmetr ərazini əhatə edən və 200-dən çox otağı olan bu tarixi binanın bərpası üçün dövlət tərəfindən 5 milyon manat pul ayrıldı. Bərpa işlərini xüsusi layihə əsasında “Denkmairfleqe Mesklenburq-Azərbaycan” şirkəti həyata keçirir. Əsaslı təmir və bərpa işlərinin 2 il müddətinə başa çatdırılması nəzərdə tutulur.


20 Yanvar 2020 21:46\nBir gün bir Allah bəndəsi Süleyman peyğəmbərin yanına gəlib deyir: Ey peyğəmbər, kömək elə! Əzrayılı gördüm, mənə çox mənalı-mənalı baxırdı. Canımı alacaq. Məni bu ölüm mələyinin cəngindən qurtar, yalvarıram sənə.\nPeyğəmbər soruşur mən neyləyə bilərəm, kişi deyir, Tanrı sənə külli-ixtiyar verib, küləklərə əmr elə məni götürüb Hindistana aparsınlar, Əzrayılın gözündən uzaq olum.\nPeyğəmbər küləklərə əmr eləyir, kişini bir göz qırpımında götürüb Hindistana aparırlar.\nSəhərisi peyğəmbər Əzrayılla rastlaşanda soruşur: O gün o kişiyə niyə elə baxırmışsan? Əzrayıl deyir: Məəttəl qalmışdım. Tanrı məni çağırıb demişdi get onun canını Hindistanda al. Gəldim gördüm kişi burda – yəhudi torpağındadı. Fikirləşə-fikirləşə qalmışdım ki, mən Tanrının buyruğunu necə yerinə yetirəcəm. Burda canını ala bilməzdim axı. Tanrının buyruğu olduğu kimi yerinə yetirilməlidi. Deyib Hindistanda, deməli, Hindistanda almalıydım canını. Dərd məni götürmüşdü ki, necə eləyəcəm. Amma axşam eşitdim ki, kişi Hindistandadı. Tez özümü yetirib Tanrının buyruğunu yerinə yetirdim.\nBu dərin mənalı hekayət yadıma tez-tez düşür. Onu bu gün – Aynurun ölüm xəbərini eşitdiyim Qara Yanvar havalı bu 19 yanvar günü yenə xatırlamalı oldum.\nAynurla tanışlığımızın 20 ildən çox tarixçəsi var. İki redaksiyada – "Yeni Müsavat” qəzetində, bir də Mediaforum.az saytında bir yerdə işləmişik. "Yeni Müsavat”a Bakı Dövlət Universitetinin jurnalistika dərslərindən çıxıb gələn Aynur "Mediaforum”a daha bir neçə qəzetdə topladığı təcrübəni gətirmişdi, "Mediaforum”dansa jurnalistikadan dərs deyəcək bir təcrübəylə ayrılmışdı.\nAyrılıq – bu, insan tarixinin, insan taleyinin ən dərin mövzusudu, elə Aynurun taleyinin də. Mən burda bu mövzunun Aynura bağlı bütün qatlarının üstündən keçməli olacam, yalnız son ayrılıqdan – Aynurla ömürlük ayrılıqdan, ölüm ayrılığından başqa.\nBu gün Aynurla son ayrılıq günüdü – Qara Yanvarın 30-cu ildönümü ərəfəsi, 19 yanvar günü.\nO məni özünə qardaş sayırdı, mən də onu bacı. Umu-küsümüz də az olmayıb. Amma… Amma ölüm belə şeyləri yuyub aparır.\nAynur son illər Türkiyədə yaşayırdı. Dünənəcən onu ora həyat apardı deyərdim, bu günsə əcəl aparıbmış deyirəm. Süleyman peyğəmbərin rəvayətindəki əcəl. Küləkli əcəl. Aynurun əcəli Türkiyəyə yazılıbmış. Kim bilir bizim əcəlimiz hara yazılıb. Atalar deyir yıxıldığım yeri bilsəm, pambıq döşəyərdim. Amma yıxıldığımız yeri bilsək, daha əcəldən bir sirr qalmazdı. Əcəlin sirri qalxsaydı, heç nəyin sirri qalmazdı.\nAynurla incikliyimiz bacı-qardaş incikliyiydi. Yəni… Yəni incikliyə baxmayın, yıxıldığı yeri bilsəm, pambıq döşəyərdim! İnanıram, o da bu cür eləyərdi.\nBir dəfə redaksiyada sinəmə döyüb demişdim: "Qardaşın ölməyib!” Onun da sinəsinə döyüb "Bacın ölməyib ki…” dediyi olmuşdu.\nBir neçə ay qabaq Bakıda Aynurgilin qapısında yasda olduq. Qardaşı ölmüşdü. O qapıya yenə yasa gedəcəyik. Bacı ölüb.\nTorpağın yumşaq olsun, Aynur!\nAzərbaycanda gəlinini öldürən qayınatadan yeni xəbər


Mənzillərin qiyməti, şəkillər, planlaşdırma, xəritə - Harmony Residence buraya Bakıda\n+994 (12)... ŞOU NÖMRƏSI\nHarmony Residence Bakıda\nHənifə Ələsgərov küçəsi 16\nHarmony Residence mənzil layihələndirmələri və qiymətlər\n320 000 AZN-dən\n(≈ $ 188 500)\n437 500 AZN-dən\n(≈ $ 257 720)\n617 500 AZN-dən\n(≈ $ 363 750)\n737 500 AZN-dən\n(≈ $ 434 440)\nAprel 620202 500Mart 720202 500Fevral 720202 500Yanvar 1520202 500Dekabr 1220192 500Noyabr 1120192 500Oktyabr 1120192 500Sentyabr 1020192 500Avqust 1020192 500Iyul 1620192 500Iyun 1620192 500May 1620192 500Aprel 1620192 500Mart 1620192 500Fevral 1620192 500Yanvar 1520192 500\nHarmony Residence xəri̇tədə Bakı\nHarmony Residencedə mənzil almaq yolları\nyük, sərnişin (Kone, Schindler)\nyeraltı (4 mərtəbə, 208 park yeri), yerüstü\nAqlay, kompozit materiallar\nYaşayış kompleksi «Harmony Residence» – mərkəzdə rahat, müasir binadır!\n«Harmony Residence» yaşayış kompleksi Baknın Nəsimi rayonunda, İcra Hakimiyyətindən dörd yüz metr məsafədə, Zorge parkının yanında yerləşir.\nMikrorayonda yaşamaq rahatdır, burada heç bir sənaye müəssisələri yoxdur, yeni tikilinin ətrafı sosial-məişət infrastruktur obyektləri ilə doludur.\nYeni kompleksin yanında mağazalar, supermarketlər, banklar, poçt, gözəllik salonları, apteklər var. Qonşuluqda «City Point» biznes mərkəzi, №1-li şəhər klinik xəstəxanası, №5-li böyüklər üçün poliklinika, həmçinin «Ana və uşaq» xəstəxanası yerləşir.\nMikrorayonda uşaqları olan valideynlərə rahat olacaqdır, çünki, 42 saylı ümumtəhsil məktəbinə təxminən altı yüz metr məsafədir. Bundan başqa, yaxınlıqda 60 saylı məktəb və Azərbaycan Tibb Universiteti yerləşir. Yaxında atraksiyonlar parkı «Koala Park», «Dostluq» kinoteatrı və daha beş digər kinoteatrlar var.\n«Harmony Residence» yaşayış kompleksi – qabaqcıl texnologiyaların tətbiqi ilə və avropa istehsalı olan ekoloji cəhətdən təhlükəsiz materiallardan inşa olunan on səkkiz mərtəbəli elit binadır.\nBinanın üç bloku var, onun çərçivəsi monolit dəmir-betondan tikilir. Bunun sayəsində də doqquz bal zəlzələ davamlılığı əldə olunur. Yeni kompleksin fasadı yüksək enerji səmərəliliyi göstəricilərinə malikdir, layihədə yerli iqlim xüsusiyyətləri nəzərə alınıbdır. Üzlüyü «FunderMax» şirkətinin yanmayan panelləri ilə həyata keçirilir.\nPanoramlı pəncərələr və eyvan qapıları enerjiqoruma xüsusiyyətinə malik ikiqat şüşə paketlə şüşələnir. Bina zəruri mühəndis sistemləri və avadanlıqları ilə təchiz olunur, mənzillərin istiliyini təmin edən xüsusi qazanxanası tikilir.\nBloklarda «Kone» və «Schindler» istehsalı olan yük və sərnişin liftləri quraşdırılır.\nKompleksin abadlıq işlərinə şəhər sakinlərinin yaşayışı üçün rahat mühitin yaradılması daxildir. Burada mövcuddur:\nböyük yeraltı parkinq;\noturacaq yerləri ilə piyada yolları;\nhəyətində oyun sahəsi;\ngül ləkləri, yaşıl ot örtüyü və çəmənliklər.\nƏrazisində avtonəqliyyat üçün yollar çəkilib və küçə işıqlandırması quraşdırılıbdır.\nKompleksin yaxınlığında səkkiz ictimai nəqliyyat marşrutu fəaliyyət göstərir, avtobusların hərəkəti ən az altı dəqiqəlik fasilə ilə təşkil olunmuşdur. Ən yaxın «Nizami Gəncəvi» metro stansiyası bir kilometr yarımdan az məsafədə yerləşir. Dəmir yolu vağzalına təxminən üç kilometr məsafə var, Beynəlxalq avtovağzal isə dörd kilometr yarım məsafədə yerləşir.\nMənzillər iki-, üç-, dörd və beş otaqlı planlaşdırma ilə təklif olunur. Daşınmaz əmlakın sahəsi 128-247 m2 təşkil edir. Mənzillər iki variantda satılır – alıcı mənzili təmirsiz əldə edə bilər və ya onun arzusu ilə mənzilin qiymətinə daxil edilən tam təmirli şəkildə təslim olunar.\nMənzillərə internet və peyk televiziyası çəkilir, domofon quraşdırılır və «VRV» tipli kondisioner sistemi qoşulur. Mənzillərin qiymətinə daxildir:\n«Guardian» amerika şüşələri ilə şüşələnmiş, «Reynaers» pəncərə blokları;\nmətbəxlərdə quraşdırılmış induksiya sobalar;\nkaskad tipli italiyan istilik sistemi;\npolad giriş qapıları.\nÖdəniş nağd ödəmə ilə təklif olunur, hissə-hissə ödəmə və ipoteka fərdi qaydada verilir.\nKompleksin tikintisi ilə «Harmony Group» şirkəti məşğul olur. Şirkətin rəsmi saytında ofisin ünvanını göstərən xəritə dərc olunmuşdur.\nHarmony Residence haqqında sual vermək\nBu yaşayış kompleksini həm də belə adlandırırlar Garmoni Residence, Harmoni Rezidens.


“100 faiz deyə bilərəm ki, komandalar razılaşmışdılar” » Football-plus.az\n7 apr, 19 - 13:34 668\n28 aprel, saat 22.20. Azərbaycanda sovet hakimiyyətinin qurulmasının 69-cu ildönümüdü. Futbol həvəskarları üçün isə bundan da əhəmiyyətli bir bayram - “Neftçi”nin qələbəsi günüdü. 25 dəqiqədi oyun qurtarıb. Sağ olsun “Neftçi”, 3:1 hesabı ilə “Nistru”nu uddu. Topların ikisini Vəli Qasımov, birini isə Samir Ələkbərov vurdu. Samir bu gün yaxşı oynadı. “Neftçi” 2-ci yerdədi. Sabahkı dərslərimin də hamısını öyrənmişəm. Necə deyərlər, kefim kök, damağım çağ.\n3 may, saat 17.20. 4 günlük fasilədən sonra görüşürük. Televizorda “Qayıtma” tamaşası var. “Neftçi” növbəti oyunu mayın 9-da “Kotayk”la (Abovyan) keçirəcək. Bu gün çox sönük keçir.\n6 may, saat 9.50. Televizorda “Çay dəstgahı” və “Retro” var. “Neftçi” də bu gün oynayır. İndi ikinci dərs gedir. Uşaqlar səs salırlar. Müəllim yazı dəftərlərini yoxlayır. Mən “5” almışam. Xatırladıram ki, “Neftçi”nin oyunu saat 21.30-da “Araz”la veriləcək.\n9 may, saat 15.52. “Neftçi” bu gün səfərdə “Torpedo” (Kt) ilə oynayır. Oyunun vaxtını bilmirəm. “Neftçi” hələlik 3-cü yerdədi. “Kotayk”la oyun 0:0 qurtardı. 100 faiz deyə bilərəm ki, komandalar razılaşmışdılar. Sabahkı dərslərimi öyrənirəm.\nİndi saat 22.10 dəqiqədi. “Neftçi” ilə “Torpedo”nun oyunu 1:1 hesabı ilə qurtardı. Bizdən topu Arzu Mirzəyev 60-cı dəqiqədə vurub. Onlar cavab topunu 74-cü dəqiqədə vurublar. Heyf qələbədən. “Zaman”dan sonra televizorda “Uzaq sahillərdə” filmi var.\n16 may, saat 22.10. Televizorda “Zaman” gedir. Həmişəki kimi Qorbaçov danışır. “Zaman”dan sonra Çingiz Hüseynova həsr olunmuş veriliş var. Dərslər adi qaydasınca gedir. Azərbaycan dilindən bütün biletlərin cavabını, rus dilindən isə 5 biletin cavabını yazmışam. “Neftçi” dünən heç-heçə elədi. Məncə, bunu məğlubiyyətə bərabər qəbul etmək olar. Bizim komandadan topu Yunis Hüseynov vurdu. “Neftçi” növbəti oyunu mayın 18-də Bakıda “Metallurq”la keçirəcək. Birhəftəlik fasilədən sonrakı görüşümüz də belə qurtardı.\n19 may, saat 9.45. Məktəbdəyəm. Rus dili dərsi gedir. Uşaqlar səs-küy salırlar. Bu gecə televizorda “Dalğa” var. İmtahanlarımız 27-si və 30-du. Hər ikisindən biletlərin cavabını yazmışam. “Neftçi” dünən uddu. Ax, nə maraqlı oyun idi. Bizdən topları Nazim Süleymanov, Vəli Qasımov və Sergey Başkirov (öz qapısına) vurdu. Ümumi hesab 3:2. Şad xəbər: Əhmədov komandaya qayıdır.\n26 may, saat 11.15. Sabah imtahanımız olacaq. 7 günlük fasilədən sonra yenə görüşürük. Dünən “Neftçi” oynadı. Nəyə görəsə özgə meydançasında “Spartak”la. Hesab 1:1 oldu. Bizdən topu Vidadi Rzayev vurdu. Sonra meydança sahibləri cavab topunu vurdular. Mayın 21-də isə Kolatana getmişdik. 7:3 hesabı ilə asan qələbə qazandıq. İndi rus dilindən biletlərə cavabları öyrənirəm. Dünən məktəbdə “son zəng” oldu. Açığını deyim ki, çox sönük keçdi. İmtahandan sonra görüşənədək.\n"Neftçi"nin qələbəsi UEFA-dakı mövqeyimizi geri qaytardı


Azərbaycanda dəhşətli qəza: 6 qohum bir maşında öldü (VİDEO)\nAzərbaycanda dəhşətli qəza: 6 qohum bir maşında öldü (VİDEO)\nLənkəranda minik və yük avtomobilləri toqquşub, dəhşətli qəzada 6 nəfər ölüb.\nHadisə Ələt-Astara magistralının Lənkəran rayonunun Gərmətük qəsəbəsi ərazisindən keçən hissəsində qeydə alınıb. Həmin ərazidə "Shacman" markalı yük avtomobili ilə "Mitsubishi" markalı minik maşını toqquşub. Nəticədə üçü qadın və üçü kişi olmaqla 6 nəfər Ləj kənd sakinləri ölüb. Bir azyaşlı oğlan və yük maşınının sürücüsü isə xəsarət alıb.\nÖlən və yaralananların şəxsiyyətləri də müəyyənləşdirilib. Ölənlər Faiq Aslanov, Fikrət Aslanov, Namiq Aslanov, Xanımgül Aslanova, Mərziyyə Aslanova və Məsmə Aslanovadır. Onlar bir ailənin üzvləri və yaxın qohumlardır. Ölənlərin hamısı minik maşınının sərnişinləridir. Yaralılar və ölən şəxslərin meyitləri Fövqəladə Hallar Nazirliyinin xilasediciləri tərəfindən deformasiyaya uğramış avtomobildən çıxarılıb.\nYük maşınının sürücüsü, Lerik rayon sakini, 1987-ci il təvəllüdlü Natiq Cəfərov və 7 yaşlı Ülvi Aslanov Lənkəran Rayon Mərkəzi Xəstəxanasına yerləşdirilib. Faktla bağlı araşdırma aparılır.\nÖlümlə nəticələnən digər yol qəzasi isə Şəmkir şəhərində qeydə alınıb. Hərəkətdə olan iki avtomobil toqquşub. Nəticədə avtomobillərdən birinin sürücüsü bədən xəsarətləri alaraq xəstəxanaya yerləşdirilib. Avtomobildə olan sərnişin, sürücünün həyat yoldaşı, 60 yaşlı Liba Niftəliyeva isə xəstəxanaya aparılarkən yolda ölüb. Faktla bağlı hüquq-mühafizə orqanları tərəfindən araşdırma aparılır.\nAzərbaycanda 6 nəfərin ölümünə səbəb olan dəhşətli qəzanın GÖRÜNTÜLƏRİ (VİDEO) Lənkəranda motosikletlə yük maşını toqquşdu Bakıda "Mercedes"lə "KamAZ" toqquşub, 5 nəfər ölüb Azərbaycanda ağır qəza - 4 nəfər öldü Masallıda “SHACMAN” motosikletlə toqquşub, ölən var Azərbaycanda vəzifəli şəxs dəhşətli qəzada öldü Toydan qayıdarkən qəzaya düşənlərin görüntüləri yayıldı - VİDEO Bakıdakı dəhşətli qəzada gəlin və qaynana can verdi\nТеги: Azərbaycan maşın qəza


Mənəviyyata Açılan Pəncərə Allahın Rəhman və Ədl isimləri axirəti zəruri edir\nPosted By meneviyyat.az On 23/01/2014 @ 13:03 In AXİRƏT,İMAN | No Comments\nRəhman rəhməti bütün varlıqları əhatə edən deməkdir. Allahın bu isminin nəticəsi olan rəhmət bütün kainatı bürümüşdür. Allah-Təala son dərəcə mərhəmətlidir. Onun bəndələrinə mərhəmətini bu hədis çox gözəl ifadə edir:\nNəbilər Sərvəri məsciddə oturmuşdu. Məscidə bir dəstə əsir gətirildi. O əsnada Allah Rəsulu (s.ə.s) bir qadının təşviş içində nəsə axtardığını gördü. Qadın rastına çıxan hər uşağı qucaqlayır, qoxulayıb buraxırdı. Sonra öz uşağını tapdı, bağrına basdı. Onu dayanmadan öpməyə, qoxulamağa, bağrına basmağa başladı. Allah Rəsulunun (s.ə.s) gözləri doldu. Hıçqıra-hıçqıra ağlayaraq barmağı ilə yanındakılara bu qadını göstərdi və: “O qadını görürsüz?” – deyə soruşdu. Səhabələr: “Bəli, ya Rəsulullah”, – deyə cavab verdilər. Allah Rəsulu (s.ə.s) təkrar soruşdu: “Heç o qadın qucağındakı uşağını oda atarmı?” – deyə soruşdu. Səhabələr: “Xeyr, ya Rəsulullah”, – dedilər. İki Cahan Sərvərinin dodaqlarından bu hikmətli sözlər süzüldü: “Allah o qadından daha şəfqətlidir, bəndələrini Cəhənnəmə atmaz”.\nBəndəsini Cəhənnəmə atmayan və bu qədər şəfqətli olan Allah onu bir daha diriltməmək üzrə yoxluğa düçar edərmi? Bu, Onun rəhmaniyyət və rəhimiyyətinə zidd deyilmi?! Bəli, əbədi Cəhənnəmin özü belə yoxluqla müqayisədə insanın ruhunda Cənnət qədər qiymətlidir. Yoxluq Cəhənnəmdən də betər olub insanın əbədiyyət istəyən ruhuna fəryad etdirən dəhşətli bir əzabdır.\nBuradan görünür ki, bir səadət yurdu vardır və Allah-Təalanın isimləri orada tam təcəlli edəcək. Allahın Rəhman və Rəhim isimlərinin çox kiçik cilvəsi dünyada təcəlli edir. Deməli, elə bir yer olmalıdır ki, Allahın bu isimləri orada büsbütün təcəlli etsin. O yer isə ayə və hədislərdə bildirildiyi kimi axirətdir.\nƏgər axirət olmasa idi, Allahın kainatda təcəlli edən və görünən rəhmətini də inkar etmək lazım gələrdi. Çünki ləzzət həqiqi ləzzət, nemət həqiqi nemət olmaq istəyirsə, gərək bitib-tükənməsin, əbədi davam etsin. Əziyyətin sona çatması insana ləzzət verdiyi kimi, ləzzətin və nemətin qurtarması da, hətta bunu düşünmək belə insanı narahat edir. Bu səbəbdən insan əziyyətin tezliklə bitməsini, ləzzət və nemətin isə, əksinə, qurtarmamasını arzulayır. Axirət olmasa, dünya həyatı işgəncəyə çevrilər, şəfqət və sevgi hissi isə əbədi ayrılıq düşüncəsi ilə böyük bir məşəqqət və əzaba dönərdi. Bəndələrinə bu qədər ehsan və şəfqət göstərən Allah axirəti gətirməməklə onları əzab içində qoyarmı? Bu, Onun rəhmətinə yaraşarmı?\nAllah-Təala mütləq ədalət sahibidir. Məsələn, hər canlıya uyğun ruzinin verilməsi Onun Ədl isminin təcəllisidir. Elə isə ən kiçik canlının imdadına yetişən və ehtiyacını qarşılayan Adil Allahın yer üzünə xəlifə göndərdiyi insanın əbədi həyat kimi ən böyük ehtiyac və arzusunu cavabsız qoyması mümkün deyil. Bəli, hər bir insan əbədi həyatı arzulayır və istəyir. Lakin bu istəyinə dünyada çata bilmir. Deməli, insanın bu istəyinin həyata keçəcəyi bir yer vardır. İnsanın israrla istədiyi bu əbədi həyat da axirət həyatıdır.\n Buxari, “Ədəb”, 18; Müslim, “Tövbə”, 22.\nURL to article: https://www.meneviyyat.az/allahin-r%c9%99hman-v%c9%99-%c9%99dl-isiml%c9%99ri-axir%c9%99ti-z%c9%99ruri-edir/


Bu gündən “Skype”ın bu versiyası işləməyəcək » Median.Az - Bütün xəbərlər bir ünvanda\nSon zamanlar proqram və ya əməliyyat sistemlərinin köhnə versiyaları üçün dəstəyin dayandırılması ilə bağlı xəbərlər tez-tez yayılır. Bu, əksər hallarda köhnə proqramlarda yeni funksiyaların reallaşdırılmasının qeyri-mümkünlüyü və ya aşağı təhlükəsizlik səviyyəsi ilə izah olunur.\n“Əgər siz “Skype” proqramının “Windows” və ya “Mac” əməliyyat sistemləri üçün köhnə versiyalarından istifadə edirsinizsə, o zaman martın 1-dən etibarən həmin quraşdırmaların dəstəyi dayandırılacaq”.\nMedian.Az istipress-ə istinadən xəbər verir ki, bu haqda “Microsoft” şirkəti öz rəsmi bloqunda yazıb.\n“Biz müştərilərimizin “Skype” proqramından problemsiz istifadəsi üçün mütəmadi düzəlişlər edirik. Martın 1-dən “Skype” proqramının köhnə versiyalarından (“Windows” üçün 7.16 və aşağı versiyalar, “Mac” üçün 7.0-dan 7.18-dək ) istifadə edənlər sistemə daxil ola bilməyəcəklər. Əgər siz belə istifadəçilərdən birisinizsə, o zaman yeniləməni yükləmək lazımdır” – “Microsoft” şirkətinin rəsmisi deyib.скачать dle 11.3\n4 686 01.03.17 11:02